
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 414 


5 Απριλίου 2002 


ΑΠΟΦΑΣΕΙ Σ 

Αριθ. Φ21/544 

Κανονισμός διαδικασιών ασφάλισης για την εφαρμογή 
της Αναλυτικής Περιοδικής Δήλωσης. 

ΟΥΠΟΥΡΓΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 1, του δευτέρου 
εδαφίου της παρ.3 του άρθρου 3, του τρίτου εδαφίου της 
παρ.7 του άρθρου 4, του δευτέρου και του τρίτου εδαφί¬ 
ου της περίπτωσης α της παρ. 1 του άρθρου 6 και του άρ¬ 
θρου 12 του Ν. 2972/2001 (ΦΕΚ291Α). 

2. Τις διατάξεις του άρθρου ΙθτουΑ.Ν. 1846/1951 (ΦΕΚ 
179 Α). 

3. Τις διατάξεις του Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ 137 Α) 

4. Τις διατάξεις του Π.Δ. 372/1995 (ΦΕΚ 201 Α) και του 
Π.Δ. 213/1992 (ΦΕΚ 102 Α) 

5. Την 80088/31.10.2001 (ΦΕΚ 1485 Β) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

6. Την πρόταση του Δ.Σ. του ΙΚΑ όπως διαμορφώθηκε 
στις αρ. 13/7.3.2002 και 14/11.3.2002 συνεδριάσεις του. 

7. Τις διατάξεις του άρθρου 29 Α του Ν. 1558/85 όπως 
συμπληρώθηκαν με το άρθρο 27 του Ν. 2081/1992 (ΦΕΚ 
154 Α) και τροποποιήθηκαν με την παρ. 2α του άρθρου 1 
του Ν. 2469/1997 (ΦΕΚ 38 Α). 

8. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού και 
του Προϋπολογισμού του ΙΚΑ, αποφασίζουμε: 

Άρθρο 1 

Πεδίο Ισχύος του Κανονισμού 

1. Οι διατάξεις του Κανονισμού εφαρμόζονται για τους 
ασφαλισμένους και εργοδότες ολόκληρης της Ελληνικής 
Επικράτειας. 

2. Οι διατάξειςτου Κανονισμού Ασφάλισης ΙΚΑ (Απόφα¬ 
ση Υπουργού Εργασίας 55575/1965 ΦΕΚ 816 Β') εξακο¬ 
λουθούν να ισχύουν κατά το μέρος που δεν τροποποιού¬ 
νται από τον παρόντα Κανονισμό. 


ΚΕΦΑΛΑΙΟ Α' 

ΑΠΟΓΡΑΦΗ ΑΣΦΑΛΙΣΜΕΝΟΥ- 
ΣΥΝΤΗΡΗΣΗ ΔΕΔΟΜΕΝΩΝ ΜΗΤΡΩΟΥ 

Άρθρο 2 

Τήρηση Μητρώου Ασφαλισμένων 

Στο ΙΚΑ τηρείται Μητρώο Ασφαλισμένων στο οποίο κα¬ 
ταχωρίζονται τα στοιχεία των προσώπων που υπάγονται 
στην ασφάλιση του Ιδρύματος. 

Για κάθε καταχώριση αποδίδεται ένας μοναδικός Αριθ¬ 
μός Μητρώου Ασφαλισμένου. 

Άρθρο 3 

Απογραφή ασφαλισμένων 

1. Τα παραπάνω πρόσωπα συμπληρώνουν και υποβάλ¬ 
λουν στο υποκατάστημα ή παράρτημα του ΙΚΑ του τόπου 
της κατοικίας τους, ειδικό έντυπο που χορηγείται από το 
ΙΚΑ, με τίτλο «Αίτηση Απογραφής Ασφαλισμένου», το 
οποίο περιέχει τα εξής στοιχεία: 

α) Επώνυμο, όνομα, καθώς και προηγούμενο επώνυμο 
ή άλλο όνομα, αν υπάρχουν. 

β) Επώνυμο και όνομα πατέρα, μητέρας και συζύγου 
του ασφαλισμένου. 

γ) Υπηκοότητα, εθνικότητα, φύλο του ασφαλισμένου. 

δ) Στοιχεία ταυτότητας. 

ε) Αριθμός Φορολογικού Μητρώου καιΔΟΥ. 

στ) Αριθμός Μητρώου Κοινωνικής Ασφάλισης (ΑΜΚΑ). 

ζ) Στοιχεία γέννησης. 

η) Στοιχεία κατοικίας. 

θ) Υποκατάστημα ή παράρτημα τόπου κατοικίας, 
ι) Στοιχεία εργοδότη. 

ια) Ημερομηνία έναρξης ασφάλισης στο ΙΚΑ. 
ιβ) Στοιχεία προηγούμενης ασφάλισης σε άλλους φο¬ 
ρείς στην Ελλάδα ή σε αλλοδαπή χώρα. 

ιγ) Κάθε επιπλέον στοιχείο το οποίο η Υπηρεσία θα κρί¬ 
νει ως απαραίτητο για την καταχώρισή του στο Μητρώο 
Ασφαλισμένων. 

2. Η Αίτηση Απογραφής συνοδεύεται από επίσημα έγ¬ 
γραφα (Αστυνομική Ταυτότητα, Διαβατήριο, Πιστοποιητι¬ 
κό Γέννησης κλπ) που αποδεικνύουντα στοιχεία που ανα¬ 
γράφονται σ’ αυτήν και υπογράφεται από τον αιτούντα. 

3. Το ΙΚΑ εκδίδει και χορηγεί σε κάθε νέο απογραφόμε- 
νο Βεβαίωση Απογραφής Ασφαλισμένου στην οποία ανα- 

γράφονται τα ατομικά του στοιχεία και ο Αριθμός Μητρώ¬ 
ου. 

4. Οι πρωτότυπες Αιτήσεις Απογραφής Ασφαλισμένων, 
μετά την καταχώρισή τους στο Μητρώο Ασφαλισμένων, 
αρχειοθετούνται σε κεντρική υπηρεσία του Ιδρύματος 
μαζί με τα σχετικά δικαιολογητικά. 

Άρθρο 4 

Συντήρηση Στοιχείων Μητρώου Ασφαλισμένων 

1. Αρμόδιο Υποκατάστημα για τη συντήρηση των στοι¬ 
χείων του Μητρώου Ασφαλισμένων είναι το υποκατάστη¬ 
μα τόπου κατοικίας του ασφαλισμένου. 

2. Μεταβολή στα στοιχεία που καταχωρίστηκαν στο Μη¬ 
τρώο Ασφαλισμένων πραγματοποιείται με αίτηση του 
ασφαλισμένου. 

3. Από το αρμόδιο Υποκατάστημα εκδίδεται Απόφαση 
Διευθυντή με βάση τα αποδεικτικά στοιχεία που προσκο¬ 
μίζει ο ασφαλισμένος για τη μεταβολή των παρακάτω 
στοιχείων: 

α) Επώνυμο, όνομα, καθώς και προηγούμενο επώνυμο 
ή άλλο όνομα, αν υπάρχουν. 

β) Επώνυμο και όνομα πατέρα, μητέρας και συζύγου 
του ασφαλισμένου. 

γ) Υπηκοότητα, εθνικότητα, φύλο του ασφαλισμένου. 

δ) Ημερομηνία γέννησης. 

ε) Αριθμό Φορολογικού Μητρώου. 

στ) Ημερομηνία έναρξης ασφάλισης στο ΙΚΑ. 

ζ) Στοιχεία προηγούμενης ασφάλισης σε άλλους φο¬ 
ρείς στην Ελλάδα ή σε αλλοδαπή χώρα. 

4. Με απόφαση Διευθυντή του αρμόδιου Υποκαταστή¬ 
ματος, ακυρώνεται Αριθμός Μητρώου Ασφαλισμένου αν 
διαπιστωθεί ότι στον ίδιο ασφαλισμένο είχε χορηγηθεί 
παραπάνω από ένας Αριθμός Μητρώου και παράλληλα 
ενημερώνεται η αντίστοιχη ασφαλιστική του ιστορία. 

ΚΕΦΑΛΑΙΟ Β' 

ΑΠΟΓΡΑΦΗ ΕΡΓΟΔΟΤΩΝ 
ΚΑΙ ΜΕΤΑΒΟΛΕΣ ΣΤΟ ΜΗΤΡΩΟ ΕΡΓΟΔΟΤΩΝ 

Άρθρο 5 

Απογραφή νέου εργοδότη 

1. Στο ΙΚΑ τηρείται Μητρώο Εργοδοτών στο οποίο κα¬ 
ταχωρίζονται τα στοιχεία των εργοδοτών που απασχο¬ 
λούν πρόσωπο ή πρόσωπα που υπάγονται στην ασφάλι¬ 
ση του Ιδρύματος Κοινωνικών Ασφαλίσεων ή στην ασφά¬ 
λιση των φορέων ή των κλάδων και λογαριασμών των 
οργανισμών κοινωνικής πολιτικής των οποίων τις εισφο¬ 
ρές εισπράττει ή συνεισπράττει το ΙΚΑ. Στον κάθε εργο¬ 
δότη αποδίδεται ένας μοναδικός αριθμός μητρώου 
(ΑΜΕ). Για οικοδομικά -τεχνικά έργα που εκτελούνται 
αποδίδεται πέραν του ΑΜΕ και αριθμός μητρώου οικοδο¬ 
μικού έργου (ΑΜΟΕ). 

2. Οι εργοδότες έχουν υποχρέωση να εγγράφονται στο 
Μητρώο Εργοδοτών του Ιδρύματος, με την έναρξη της 
απασχόλησης των προσώπων της προηγουμένης παρα¬ 
γράφου. 

3. Σε περίπτωση παράβασης της υποχρέωσης της 
προηγούμενης παραγράφου, επιβάλλεται πρόσθετη επι¬ 
βάρυνση εισφορών που προβλέπεται από το άρθρο 7 
παρ.1 περ. α'του Ν. 2972/2001. 

4. Αν μετά από έλεγχο διαπιστωθεί ότι, εργοδότης που 
απασχολεί πρόσωπο ή πρόσωπα που υπόκεινται στην 


ασφάλιση του ΙΚΑ ή στην ασφάλιση των φορέων ή των 
κλάδων και λογαριασμών των οργανισμών κοινωνικής πο¬ 
λιτικής των οποίων τις εισφορές εισπράττει ή συνει- 
σπράττει το ΙΚΑ, δεν έχει απογραφεί στο μητρώο εργο- 
δοτώντου Ιδρύματος, η απογραφή πραγματοποιείται αυ- 
τεπάγγελτα από τον αρμόδιο υπάλληλο του ΙΚΑ και σε 
βάρος του εργοδότη επιβάλλεται η πρόσθετη επιβάρυν¬ 
ση εισφορών που προβλέπεται από το άρθρο 7 παρ.1 
περ.α'του Ν. 2972/2001. 

5. Οι διατάξεις του παρόντος εφαρμόζονται γιατους ερ¬ 
γοδότες που έχουν υποχρέωση υποβολής ΑΠΔ. Η απο- 
γραφή των εργοδοτών που εξαιρούνται από την υποχρέ¬ 
ωση υποβολής ΑΠΔ, πραγματοποιείται σύμφωνα με τις 
διατάξεις που ισχύουν κατά τη δημοσίευση του παρόντος 
Κανονισμού. 

Άρθρο 6 

Αρμόδιο υποκατάστημα απογραφής 

1. Αρμόδιο υποκατάστημα ή παράρτημα ΙΚΑ για την 
απογραφή του εργοδότη είναι το υποκατάστημα ή πα¬ 
ράρτημα, στην ασφαλιστική περιοχή του οποίου βρίσκε¬ 
ται η έδρα της επιχείρησης. 

2. Για τα ιδιωτικά οικοδομικά και τεχνικά έργα και τα δη¬ 
μόσια έργα που εκτελούνται με ανάθεση ή εργολαβία, αρ¬ 
μόδιο για την απογραφή του εργοδότη είναι το υποκατά¬ 
στημα ή παράρτημα, στην ασφαλιστική περιοχή όπου 
εκτελείταιτο έργο. 

3. Για τα δημόσια έργα που εκτελούνται, με ανάθεση ή 
εργολαβία και με ενιαίο προϋπολογισμό, σε ασφαλιστι¬ 
κές περιοχές περισσότερων του ενός υποκαταστημάτων 
ή παραρτημάτων, αρμόδιο είναι το υποκατάστημα ή πα¬ 
ράρτημα, στο οποίο ανήκει η έδρα του αναδόχου. 

4. Για τα δημόσια έργα, που εκτελούνται με αυτεπιστα¬ 
σία, αρμόδιο είναι το υποκατάστημα ή παράρτημα στην 
ασφαλιστική περιοχή του οποίου έχει την έδρα της η Δη¬ 
μόσια Υπηρεσία που εκτελεί το έργο. 

5. Οι διατάξεις του παρόντος άρθρου εφαρμόζονται για 
το σύνολο των εργοδοτών με εξαίρεση τους εργοδότες 
οικοδομικών και τεχνικών έργων που έχουν απογραφεί 
πριν από την 1-1-2002 για τους οποίους το αρμόδιο για 
την απογραφή υποκατάστημα ή παράρτημα ορίζεται από 
τις διατάξεις που ισχύουν κατά τη δημοσίευση του παρό¬ 
ντος Κανονισμού. 

Άρθρο 7 

Μορφή και Περιεχόμενο του Εντύπου 
« Αίτηση-Δήλωση Απογραφής Εργοδότη» 

1. Για τις απογραφές στο Μητρώο Εργοδοτών που 
πραγματοποιούνται από 1.1.2002 και εφεξής, οι εργοδό¬ 
τες συμπληρώνουν και υποβάλλουν στο αρμόδιο υποκα¬ 
τάστημα ή παράρτημα απογραφής έντυπο με τίτλο «Αίτη¬ 
ση-Δήλωση Απογραφής Εργοδότη», που χορηγείται από 
το ΙΚΑ και λαμβάνει αριθμό πρωτοκόλλου. 

Στις περιπτώσεις που η απογραφή πραγματοποιείται 
αυτεπάγγελτα το ανωτέρω έντυπο συμπληρώνεται από 
τον αρμόδιο υπάλληλο που διενεργεί τον έλεγχο και ανα¬ 
γράφεται η ένδειξη «αυτεπάγγελτος απογραφή». 

2. Το έντυπο « Αίτηση-Δήλωση Απογραφής» αποτελεί- 
ται από δύο φύλλα εκτυπωμένα σε μορφή διπτύχου με 
τέσσερις συνολικά σελίδες και περιέχει: 

α) έξι ενότητες με τίτλους «Γενικά Στοιχεία Εργοδότη», 
«Στοιχεία δραστηριοτήτων επιχείρησης», «Στοιχεία της 

Έδρας του Εργοδότη», «Στοιχεία Υπευθύνων Εργοδότη», 
«Στοιχεία Παραρτημάτων Εργοδότη» και «Στοιχεία απα¬ 
σχολούμενων», 

β) θέση για υπεύθυνη δήλωση του εργοδότη για την 
ακρίβεια των στοιχείων που αναγράφονται σε όλες τις σε¬ 
λίδες της αίτησης-δήλωσης απογραφής, θέση για υπο¬ 
γραφή του εργοδότη ή του πληρεξουσίου του και θέση 
για αναγραφή του ονοματεπωνύμου και της σφραγίδας 
του και 

γ) θέση γιατον αριθμό πρωτοκόλλου καιτην ημερομηνία 
παραλαβής της που συμπληρώνονται από την υπηρεσία. 

Άρθρο 8 

Μορφή και Περιεχόμενο του Εντύπου 
«Αίτηση-Δήλωση Απογραφής Οικοδομοτεχνικού 

Έργου» 

1. Για τις απογραφές στο Μητρώο Εργοδοτών οι εργο¬ 
δότες των οικοδομικών και τεχνικών έργων που πραγμα¬ 
τοποιούνται από 1.1.2002 και εφεξής συμπληρώνουν και 
υποβάλλουν στο αρμόδιο υποκατάστημα ή παράρτημα 
απογραφής έντυπο με τίτλο «Αίτηση-Δήλωση Απογρα- 
φής Οικοδομοτεχνικού έργου», που χορηγείται από το 
ΙΚΑ και λαμβάνει αριθμό πρωτοκόλλου. 

Στις περιπτώσεις που η απογραφή πραγματοποιείται 
αυτεπάγγελτα το ανωτέρω έντυπο συμπληρώνεται από 
τον αρμόδιο υπάλληλο που διενεργεί τον έλεγχο και ανα¬ 
γράφεται η ένδειξη «αυτεπάγγελτος απογραφή». 

2. Το έντυπο «Αίτηση-Δήλωση Απογραφής Οικοδομοτε- 
χνικού Έργου» αποτελείται από δύο φύλλα εκτυπωμένα 
σε μορφή διπτύχου με τρεις συνολικά σελίδες και περιέ¬ 
χει: 

α) τέσσερις ενότητες με τίτλους «Γενικά Στοιχεία Κυρί¬ 
ου Έργου ή Επωνυμία Επιχείρησης», «Γενικά Στοιχεία 
Εργολάβου μεΑντιπαροχή-Εργολάβου (Αναδόχου Δημό¬ 
σιου Έργου) ή Επωνυμία Επιχείρησης», «Στοιχεία Υπευ¬ 
θύνων Έργου» και «Στοιχεία Έργου», 

β) θέση για υπεύθυνη δήλωση του εργοδότη για την 
ακρίβεια των στοιχείων που αναγράφονται σε όλες τις σε¬ 
λίδες του εντύπου και θέση για υπογραφή του εργοδότη 
ή του πληρεξουσίου του και 

γ) θέση για τον αριθμό πρωτοκόλλου και την ημερομη¬ 
νία παραλαβής της που συμπληρώνονται από την υπηρε¬ 
σία. 

Άρθρο 9 

Μορφή και περιεχόμενο του εντύπου 

«Αναγγελία προσωπικού απασχολούμενου σε οικία» 

1. Για την απογραφή στο μητρώο εργοδοτών των προ¬ 
σώπων που απασχολούν οικιακούς βοηθούς και λοιπά 
πρόσωπα στην οικία τους συμπληρώνεται και υποβάλλε¬ 
ται έντυπο με τίτλο «Αναγγελία προσωπικού απασχολού¬ 
μενου σε οικία», που χορηγείται από το ΙΚΑ και λαμβάνει 
αριθμό πρωτοκόλλου. 

Αν διαπιστωθεί απασχόληση των προσώπων της προη- 
γουμένης παραγράφου για τα οποία δεν έχει υποβληθεί 
το έντυπο «Αναγγελία προσωπικού απασχολούμενου σε 
οικία» η συμπλήρωση αυτού γίνεται από τον υπάλληλο 
ΙΚΑ και αναγράφεται η ένδειξη «αυτεπάγγελτος απογρα- 
φή». 

2. Το ανωτέρω έντυπο αποτελείται από ένα φύλλο με 
δύο σελίδες και περιέχει δύο ενότητες με τίτλους «Γενικά 
Στοιχεία Εργοδότη» και «Στοιχεία Απασχολουμένων». 


Άρθρο 10 

Απόδοση Αριθμού Μητρώου 

1. Ο αρμόδιος υπάλληλος του υποκαταστήματος ή πα¬ 
ραρτήματος ελέγχει την πληρότητα καιτην ορθότητα συ¬ 
μπλήρωσης των εντύπων απογραφής των άρθρων 7,8 και 
9 του παρόντος Κανονισμού και αποδίδει στον εργοδότη 
Αριθμό Μητρώου. 

2. Μετά την απόδοση του αριθμού μητρώου, ο εργοδό¬ 
της λαμβάνει το Ειδικό Βιβλίο Καταχώρισης Νεοπρο- 
σλαμβανόμενου Προσωπικού, το έντυπο ή τη φόρμα του 
μαγνητικού μέσου της ΑΠΔ, τις οδηγίες συμπλήρωσής 
της, καθώς και το Έντυπο Απόδοσης Αριθμού Μητρώου 
που συμπληρώνει ο αρμόδιος υπάλληλος του ΙΚΑ. 

3. Το Υποκατάστημα ή παράρτημα ΙΚΑ της έδρας του 
εργοδότη που είναι αρμόδιο για την απογραφή αποστέλ¬ 
λει το Εντυπο Απόδοσης Αριθμού Μητρώου στο υποκα¬ 
τάστημα ή παράρτημα ΙΚΑ στην ασφαλιστική περιοχή του 
οποίου υπάγεται το παράρτημα του εργοδότη, προκειμέ- 
νου να χορηγηθεί και σ’ εκείνη την επαγγελματική εγκα¬ 
τάστασή του το Ειδικό Βιβλίο Καταχώρισης Νεοπρο- 
σλαμβανόμενου Προσωπικού. 

4. Οι εργοδότες οικοδομικών και τεχνικών έργων, μετά 
την απόδοση του Αριθμού Μητρώου λαμβάνουν το έντυ¬ 
πο ή τη φόρμα του μαγνητικού μέσου της Αναλυτικής Πε¬ 
ριοδικής Δήλωσης, τις οδηγίες συμπλήρωσής της καθώς 
και το Έντυπο Απόδοσης Αριθμού Μητρώου που συ¬ 
μπληρώνει ο αρμόδιος υπάλληλος του ΙΚΑ. 

5. Οι εργοδότες που απασχολούν οικιακούς βοηθούς 
και λοιπά πρόσωπα στην οικία τους, μετά την απόδοση σ’ 
αυτούς του αριθμού μητρώου, λαμβάνουντοέντυποήτη 
φόρμα του μαγνητικού μέσου της ΑΠΔ, τις οδηγίες συ¬ 
μπλήρωσής της και το Έντυπο Απόδοσης Αριθμού Μη¬ 
τρώου. 

Άρθρο 11 

Μεταβολή στοιχείων Μητρώου Εργοδοτών 

1. Οι εργοδότες υποχρεούνται να γνωστοποιούν στο 
ΙΚΑ κάθε μεταβολή στα στοιχεία τους που έχουν καταχω- 
ρισθεί στο Μητρώο Εργοδοτών, με ειδικό έντυπο με τίτλο 
«Δήλωση Μεταβολής Στοιχείων Εργοδότη». Αν διαπιστω¬ 
θεί μετά από έλεγχο ότι εργοδότης δεν γνωστοποίησε τυ¬ 
χόν μεταβολή των στοιχείων του, η δήλωση μεταβολής 
στοιχείων εργοδότη συντάσσεται αυτεπάγγελτα από τον 
αρμόδιο υπάλληλο του ΙΚΑ. 

2. Οι περιπτώσεις κατά τις οποίες μεταβάλλονται τα 
στοιχεία του Μητρώου Εργοδοτών είναι οι εξής: 

α) έναρξη απασχόλησης προσωπικού σε νέο παράρτη¬ 
μα του εργοδότη, 

β) διακοπή απασχόλησης στην έδρα ή σε παράρτημα 
του εργοδότη, 

γ) οριστική διακοπή εργασιών έδρας ή παραρτήματος 
του εργοδότη ή και των δύο, 

δ) επαλειτουργία και έναρξη απασχόλησης προσωπι¬ 
κού στην έδρα ή σε παράρτημα του εργοδότη ή και στα 
δύο, 

ε) μεταφορά έδρας του εργοδότη, 

στ) μεταφορά παραρτήματος του εργοδότη στην 
ασφαλιστική περιοχή του ίδιου υποκαταστήματος ή πα¬ 
ραρτήματος, 

ζ) μεταφορά παραρτήματος του εργοδότη σε ασφαλι¬ 
στική περιοχή άλλου υποκαταστήματος ή παραρτήμα¬ 
τος, 

η) αλλαγή των υπευθύνων, των στοιχείων τους, ως και 
του τόπου κατοικίας ή διαμονής τους, 
θ) μεταβολή δραστηριότητας, 
ι) αλλαγή επωνυμίας, 
ια) μεταβολή νομικής μορφής, 

3. Το έντυπο της παραγράφου 1 του παρόντος άρθρου 
συμπληρώνεται ανάλογα με το είδος της μεταβολής και 
υποβάλλεται στο υποκατάστημα ή παράρτημα όπου έχει 
απογραφεί ο εργοδότης, στις περιπτώσεις α, δ και ζ της 
προηγούμενης παραγράφου με την έναρξη της απασχό¬ 
λησης και στις λοιπές περιπτώσεις μέσα σε οκτώ εργάσι¬ 
μες ημέρες από το χρόνο της μεταβολής. 

4. Σε περίπτωση παράβασης της υποχρέωσης του πα¬ 
ρόντος άρθρου επιβάλλονται πρόστιμα στον εργοδότη 
ως εξής: 

α) ποσού τριακοσίων ευρώ για τη μη γνωστοποίηση της 
αλλαγής στην επωνυμία της επιχείρησης, καθώς και της 
αλλαγής υπευθύνου μέλους και 
β) ποσού εκατόν πενήντα ευρώ για τη μη γνωστοποίηση 
των λοιπών μεταβολών που αναφέρονται στην παράγρα¬ 
φο 2 του παρόντος άρθρου. 

Άρθρο 12 

Μορφή και περιεχόμενο του εντύπου 
«Δήλωση Μεταβολής Στοιχείων Εργοδότη» 

1. Το έντυπο «Δήλωση Μεταβολής Στοιχείων Εργοδό¬ 
τη» υποβάλλεται στο υποκατάστημα ή παράρτημα απο- 
γραφής και λαμβάνει αριθμό πρωτοκόλλου. 

Το ανωτέρω έντυπο αποτελείται από δύο φύλλα εκτυ¬ 
πωμένα σε μορφή διπτύχου με τρεις συνολικά σελίδες και 
περιέχει: 

α) θέση για τον αριθμό πρωτοκόλλου και την ημερομη¬ 
νία παραλαβής που συμπληρώνεται από την υπηρεσία, 
β) επτά ενότητες με τίτλους «Γενικά Στοιχεία Εργοδό¬ 
τη», «Κύρια Μεταβαλλόμενα Στοιχεία Εργοδότη», «Νέα 
Επωνυμία Εργοδότη», «Νέα Στοιχεία Εγκατάστασης Ερ¬ 
γοδότη», «Στοιχεία Μεταβολής Υπευθύνων Εργοδότη», 
«Μεταβολή Δραστηριότητας Εργοδότη» και «Συνυπο¬ 
βαλλόμενα Στοιχεία», 

γ) θέση για υπεύθυνη δήλωση του εργοδότη για την 
ακρίβεια των στοιχείων που αναγράφονται σε όλες τις σε¬ 
λίδες του εντύπου και θέση για την υπογραφή του εργο¬ 
δότη. 

2. Στο έντυπο περιλαμβάνονται πεδία που συμπληρώ¬ 
νονται και υπογράφονται από τον αρμόδιο υπάλληλο πα¬ 
ραλαβής και περιέχουν τις ενδείξεις: 

α) «αυτεπάγγελτος μεταβολή» που συμπληρώνεται 
στην περίπτωση του δευτέρου εδαφίου της παραγράφου 
1 του άρθρου 11 του παρόντος Κανονισμού και 
β) «εκπρόθεσμη» που συμπληρώνεται αν η δήλωση υπο¬ 
βληθεί μετά την παρέλευση της προθεσμίας της παρα¬ 
γράφου 3 του άρθρου 11 του παρόντος κανονισμού. 

Άρθρο 13 

Μεταβολή στοιχείων Οικοδομοτεχνικού Έργου 

1. Οι εργοδότες οικοδομικών και τεχνικών έργων υπο- 
χρεούνται να γνωστοποιούν στο ΙΚΑ κάθε μεταβολή στα 
στοιχεία τους ή στα στοιχεία του έργου, που έχουν κατα- 
χωρισθεί στο Μητρώο Εργοδοτών, με ειδικό έντυπο με 
τίτλο «Αίτηση-Δήλωση Μεταβολών Οικοδομοτεχνικού 
Έργου» με εξαίρεση την προσωρινή διακοπή των εργα¬ 
σιών, η οποία γνωστοποιείται μέσω της ΑΔΠ. Αν διαπι¬ 


στωθεί μετά τον έλεγχο ότι εργοδότης οικοδομικού ή τε¬ 
χνικού έργου δεν γνωστοποίησε τυχόν μεταβολή στα 
στοιχεία του ή στα στοιχεία του έργου η δήλωση μεταβο¬ 
λών οικοδομοτεχνικού έργου συντάσσεται αυτεπάγγελτα 
από τον αρμόδιο υπάλληλο του ΙΚΑ. 

2. Οι περιπτώσεις κατά τις οποίες μεταβάλλονται τα 
στοιχεία του Μητρώου Εργοδοτών Οικοδομικοτεχνικών 
Έργων είναι οι εξής: 

α) αλλαγή επωνυμίας, 

β) αλλαγή των κατά νόμων υπεύθυνων, των στοιχείων 
τους και του τόπου κατοικίας ή διαμονής τους, 

γ) προσωρινή διακοπή εργασιών, 

δ) αλλαγή έδρας, 

ε) αλλαγή χρήσης ιδιωτικού έργου ή τμήματος αυτού. 

3. Το έντυπο της παραγράφου 1 του παρόντος άρθρου 
συμπληρώνεται ανάλογα με το είδος της μεταβολής και 
υποβάλλεται στο υποκατάστημα ή παράρτημα όπου έχει 
απογραφεί το έργο, μέσα σε οκτώ εργάσιμες ημέρες από 
τη μεταβολή, με εξαίρεση την περίπτωση γ'της προηγού¬ 
μενης παραγράφου, κατά την οποία υποχρεούται να υπο¬ 
βάλει το έντυπο μέχρι την τελευταία εργάσιμη ημέρα του 
τρίτου μήνα από τη διακοπή. 

4. Σε περίπτωση παράβασης της υποχρέωσης του πα¬ 
ρόντος άρθρου επιβάλλονται πρόστιμα στον εργοδότη 
ως εξής: 

α) ποσού τριακοσίων ευρώ για τη μη γνωστοποίηση της 
αλλαγής στην επωνυμία, καθώς και της αλλαγής υπευθύ¬ 
νου μέλους και 

β) ποσού εκατόν πενήντα ευρώ γιατη μη γνωστοποίηση 
των λοιπών μεταβολών που αναφέρονται στην παράγρα¬ 
φο 2 του παρόντος άρθρου. 

Άρθρο 14 

Μορφή και περιεχόμενο του εντύπου 
«Αίτηση-Δήλωση Μεταβολών Οικοδομοτεχνικού Έργου» 

1. Το έντυπο «Αίτηση-Δήλωση Μεταβολών Οικοδομοτε- 
χνικού Έργου» υποβάλλεται στο υποκατάστημα ή πα¬ 
ράρτημα απογραφής του έργου και λαμβάνει αριθμό 
πρωτοκόλλου. 

Το ανωτέρω έντυπο αποτελείται από δύο φύλλα εκτυ¬ 
πωμένα σε μορφή διπτύχου με τρεις συνολικά σελίδες και 
περιέχει: 

α) θέση για τον αριθμό πρωτοκόλλου και την ημερομη¬ 
νία παραλαβής που συμπληρώνεται από την υπηρεσία, 

β) τέσσερις ενότητες με τίτλους «Γενικές Μεταβολές», 
«Μεταβολές Στοιχείων Κυρίου Έργου-Εργολάβου με 
Αντιπαροχή-Εργολάβου Αναδόχου Δημόσιου Έργου», 
«Στοιχεία Υπεύθυνων Έργου» και «Μεταβολές Στοιχείων 
Έργου», 

γ) θέση για υπεύθυνη δήλωση του εργοδότη για την 
ακρίβεια των στοιχείων που αναγράφονται σε όλες τις σε¬ 
λίδες της αίτησης-δήλωσης μεταβολών οικοδομοτεχνι- 
κού έργου και θέση για την υπογραφή του εργοδότη ή του 
πληρεξουσίου του. 

2. Στο έντυπο περιλαμβάνεται πεδίο που συμπληρώνε¬ 
ται και υπογράφεται από τον αρμόδιο υπάλληλο και πε¬ 
ριέχει την ένδειξη «αυτεπάγγελτος μεταβολή» που συ¬ 
μπληρώνεται στην περίπτωση του δευτέρου εδαφίου της 
παρ. 1 του άρθρ. 11 του παρόντος κανονισμού. 

ΚΕΦΑΛΑΙΟ Γ 

ΑΝΑΛΥΤΙΚΗ ΠΕΡΙΟΔΙΚΗ ΔΗΛΩΣΗ (ΑΠΔ) 

Άρθρο 15 

Υπόχρεοι για την υποβολή 
Αναλυτικής Περιοδικής Δήλωσης 

1. Κάθε εργοδότης, που απασχολεί πρόσωπο ή πρόσω¬ 
πα που υπόκεινται στην ασφάλιση του Ιδρύματος Κοινω¬ 
νικών Ασφαλίσεων (ΙΚΑ) ή στην ασφάλιση των φορέων ή 
των κλάδων και λογαριασμών των Οργανισμών κοινωνι¬ 
κής πολιτικής τις εισφορές των οποίων εισπράττει ή συ- 
νεισπράττειτο ΙΚΑ, υποχρεούται να υποβάλλει και να δια- 
φυλάσσει Αναλυτική Περιοδική Δήλωση, η οποία στο 
εξής θα αποκαλείται ΑΠΔ. 

2. Από την υποχρέωση της προηγούμενης παραγρά¬ 
φου εξαιρούνται οι παρακάτω κατηγορίες επαγγελμά¬ 
των: 

α) Οι οικιακοί βοηθοί και τα λοιπά πρόσωπα που απα¬ 
σχολούνται σε οικίες και παρέχουν τις υπηρεσίες τους σε 
δύο ή περισσότερους εργοδότες στη διάρκεια του μήνα 
β) Οι αποκλειστικές αδελφές νοσοκόμες 
γ) Οι αυτοτελώς απασχολούμενοι στο θέαμα και ακρό¬ 
αμα 

δ) Οι εργαζόμενοι στην περιοχή του Αγίου Όρους για 
λογαριασμό της Ιερής Κοινότητας, Ιερών Μονών και των 
εξαρτημάτωντους 
ε) Οι ιερόδουλες 

στ) Οι ιδιοκτήτες κρεοπωλείων και ομόρρυθμα μέλη 
εταιρικών επιχειρήσεων (ΟΕ ή ΕΕ) κρεοπωλείου οι οποίοι 
ασφαλίζονται στον επικουρικό τομέα ΙΚΑ-ΤΕΑΜ. 

3. Από την υποχρέωση της παραγράφου 1 του παρό¬ 
ντος άρθρου εξαιρούνται προσωρινά και μέχρι την εισα¬ 
γωγή του Ολοκληρωμένου Πληροφοριακού Συστήματος 
του ΙΚΑ οι παρακάτω κατηγορίες επαγγελμάτων: 

α) Οι φορτοεκφορτωτές 

β) Οι πωλητές λαϊκών αγορών 

γ) Οι ρητινοσυλλέκτες 

δ) Οι ξεναγοί 

ε) Οι σμυριδορύκτες 

στ) Οι εκδοροσφαγείς 

ζ) Οι δασεργάτες μέλη δασικών συνεταιρισμών 
η) Οι καπνομεσίτες 

4. Για τους εργαζόμενους στα επαγγέλματα των παρα¬ 
γράφων 2 και 3 του παρόντος άρθρου εφαρμόζονται οι 
διατάξεις του Κ.Α.-ΙΚΑ και των Ειδικών Κανονισμών του 
ΙΚΑ ως προς την υποβολή στοιχείων ασφάλισης και την 
καταβολή εισφορών. Γ ια τις λοιπές κατηγορίες επαγγελ- 
ματιώνπληντων φορτοεκφορτωτών και των πωλητών λαϊ¬ 
κών αγορών η ασφάλιση απεικονίζεται με σχετική σφρα¬ 
γίδα. 

Άρθρο 16 
Χρόνος Υποβολής 

1. Οι εργοδότες που δεν είναι φυσικά πρόσωπα, οι ερ¬ 
γοδότες που είναι φυσικά πρόσωπα με εποχική δραστη¬ 
ριότητα, καθώς και οι εργοδότες δημόσιων και οι εργο¬ 
δότες ιδιωτικών οικοδομικών και τεχνικών έργων, ανε¬ 
ξαρτήτως του τρόπου με τον οποίο αυτά εκτελούνται 
υποβάλλουν την ΑΠΔ κάθε μήνα. 

2. Το Δημόσιο, τα ΝΠΔΔ, οι ΟΤΑ α' και β' βαθμίδας, οι ερ¬ 
γοδότες που είναι φυσικά πρόσωπα με συνεχή δραστη¬ 


ριότητα, καθώς και όσοι καταβάλλουν εισφορές στο ΙΚΑ 
μόνο για φορείς ή κλάδους και λογαριασμούς οργανι¬ 
σμών κοινωνικής πολιτικής τις εισφορές των οποίων ει¬ 
σπράττει το ΙΚΑ, υποβάλλουν την ΑΠΔ κάθε τρίμηνο. 

3. Η προθεσμία υποβολής της μηνιαίας ΑΠΔ αρχίζει για 
όλους τους εργοδότες την πρώτη ημέρα του μήνα που 
έπεται της μισθολογικής περιόδου στην οποία αναφέρε- 
ται αυτή και λήγει ανάλογα με το τελευταίο ψηφίο του 
Αριθμού Μητρώου του εργοδότη ως ακολούθως: 

α) Για τους εργοδότες που ο Αριθμός Μητρώου τους 
λήγει στο 1 και 2, μέχρι την 11η του μήνα αν είναι εργάσι¬ 
μη 

β) Γ ια τους εργοδότες που ο Αριθμός Μητρώου τους 
λήγει στο 3 και 4, μέχρι την επόμενη εργάσιμη ημέρα της 
προθεσμίας που λήγει για τα ψηφία 1 και 2. 

γ) Γιατους εργοδότες που ο Αριθμός Μητρώου τους λή¬ 
γει στο 5 και 6, μέχρι την επόμενη εργάσιμη ημέρα της 
προθεσμίας που λήγει για τα ψηφία 3 και 4. 

δ) Για τους εργοδότες που ο Αριθμός Μητρώου τους 
λήγει στο 7 και 8, μέχρι την επόμενη εργάσιμη ημέρα της 
προθεσμίας που λήγει για τα ψηφία 5 και 6. 

ε) Γ ιατους εργοδότες που ο Αριθμός Μητρώου τους λή¬ 
γει στο 9, 10, 20 και 30, μέχρι την επόμενη εργάσιμη ημέ¬ 
ρα της προθεσμίας που λήγει για τα ψηφία 7 και 8 και 
στ) Γ ια τους εργοδότες που ο Αριθμός Μητρώου τους 
λήγει στο 40, 50, 60, 70, 80, 90 και 00, μέχρι την επόμενη 
εργάσιμη ημέρα της προθεσμίας που λήγει για τα ψηφία 
9, 10, 20 και 30. 

4. Η προθεσμία υποβολής της τριμηνιαίας ΑΠΔ αρχίζει 
για όλους τους εργοδότες την πρώτη του μήνα που έπε- 
ται της περιόδου απασχόλησης στην οποία αναφέρεται 
αυτή και λήγει ανάλογα με το τελευταίο ψηφίο του Αριθ¬ 
μού Μητρώου του εργοδότη ως ακολούθως: 

α) Για τους εργοδότες που ο Αριθμός Μητρώου τους 
λήγει στο 1 και 2 μέχρι την επόμενη εργάσιμη ημέρα της 
προθεσμίας που λήγει για τα ψηφία 40, 50, 60, 70, 80, 90 
και 00 των Αριθμών Μητρώου των εργοδοτών που υπο- 
χρεούνται σε μηνιαία υποβολή. 

β) Γ ια τους εργοδότες που ο Αριθμός Μητρώου τους 
λήγει στο 3 και 4, μέχρι την επόμενη εργάσιμη ημέρα της 
προθεσμίας που λήγει για τα ψηφία 1 και 2. 

γ) Γ ιατους εργοδότες που ο Αριθμός Μητρώου τους λή¬ 
γει στο 5 και 6, μέχρι την επόμενη εργάσιμη ημέρα της 
προθεσμίας που λήγει για τα ψηφία 3 και 4. 

δ) Για τους εργοδότες που ο Αριθμός Μητρώου τους 
λήγει στο 7 και 8, μέχρι την επόμενη εργάσιμη ημέρα της 
προθεσμίας που λήγει για τα ψηφία 5 και 6. 

ε) Γ ιατους εργοδότες που ο Αριθμός Μητρώου τους λή¬ 
γει στο 9, 10, 20 και 30, μέχρι την επόμενη εργάσιμη ημέ¬ 
ρα της προθεσμίας που λήγει για τα ψηφία 7 και 8 και 
στ) Γ ια τους εργοδότες που ο Αριθμός Μητρώου τους 
λήγει στο 40, 50, 60, 70, 80, 90 και 00, μέχρι την επόμενη 
εργάσιμη ημέρα της προθεσμίας που λήγει για τα ψηφία 
9, 10, 20 και 30. 

5. Αν η τελευταία ημέρα των πιό πάνω προθεσμιών είναι 
εξαιρέσιμη ή αργία για τις δημόσιες υπηρεσίες, τότε η 
προθεσμία αυτή παρατείνεται μέχρι την αμέσως επόμενη 
εργάσιμη ημέρα μεταφερομένων αντιστοίχως και των τυ¬ 
χόν επόμενων προθεσμιών. 

6. Η προθεσμία υποβολής της ΑΠΔ των εργοδοτών οι¬ 
κοδομικών και τεχνικών έργων αρχίζει την πρώτη ημέρα 
του μήνα που έπεται του ημερολογιακού μήνα της απα¬ 
σχόλησης καιλήγειτηνδέκατη ημέρατου ίδιου μήνα, ανε- 

ξαρτήτως του τελευταίου ψηφίου του αριθμού μητρώου 
του έργου. Αν η τελευταία ημέρα της ως άνω προθεσμίας 
είναι εξαιρέσιμη ή αργία για τις δημόσιες υπηρεσίες, τότε 
η προθεσμία αυτή παρατείνεται μέχρι την αμέσως επόμε¬ 
νη εργάσιμη ημέρα 

7. Κάθε μήνα, σε κάθε μονάδα παραλαβής αναρτάται πί¬ 
νακας με τις ακριβείς καταληκτικές ημερομηνίες παραλα¬ 
βής των ΑΠΔ του ίδιου μήνα, ο οποίος συντάσσεται ανά¬ 
λογα με το τελευταίο ψηφίο του Αριθμού Μητρώου του 
Εργοδότη λαμβανομένων υπόψη των ημερών που δεν εί¬ 
ναι εργάσιμες, οι αργίες και οι τοπικές εορτές, σύμφωνα 
μετά οριζόμενα στηνπαρ. 5του παρόντος άρθρου. 

8. Γιατην υποβολή της μηνιαίας και τριμηνιαίας ΑΠΔ μέ¬ 
σω διαδικτύου ισχύουν οι καθοριζόμενες από τις ανωτέ¬ 
ρω διατάξεις ημερομηνίες. Ως ημερομηνία υποβολής θε¬ 
ωρείται η ημερομηνία αποδοχής και επιτυχούς καταχώρι¬ 
σης στον δικτυακό τόπο (\Λ/θό είΐθ) του ΙΚΑ. 

Άρθρο 17 
Τύπος της ΑΠΔ 

1. Η ΑΠΔ, με βάση τον ισχύοντα στο IΚΑ διαχωρισμό των 
εργοδοτών σε εργοδότες κοινών επιχειρήσεων και εργο¬ 
δότες οικοδομικοτεχνικών έργων, διακρίνεται σε: 

α) Αναλυτική Περιοδική Δήλωση και 

β) Αναλυτική Περιοδική Δήλωση Οικοδομοτεχνικού Έρ¬ 
γου 

2. Κάθε μία από τις ως άνω ΑΠΔ διακρίνεται σε τέσσερις 
περαιτέρω κατηγορίες που δηλώνονται με ένα χαρακτη¬ 
ριστικό κωδικό αριθμό για την καθεμία ως εξής: 

α) Κανονική ΑΠΔ, με κωδικό 01. Υποβάλλεται στις προ¬ 
θεσμίες του άρθρου 16 του παρόντος Κανονισμού, από 
κάθε εργοδότη που απασχολεί πρόσωπα που υπόκεινται 
στην ασφάλιση του Ιδρύματος Κοινωνικών Ασφαλίσεων ή 
στην ασφάλιση των φορέων ή των κλάδων και λογαρια- 
σμώντων Οργανισμών κοινωνικής πολιτικήςτις εισφορές 
των οποίων εισπράττει ή συνεισπράττει το ΙΚΑ 

β) Έκτακτη ΑΠΔ, με κωδικό 02. Υποβάλλεται κατά το άρ¬ 
θρο 5 του Ν. 2972/2001. Στην Έκτακτη ΑΠΔ, εκτός του κω¬ 
δικού 02, συμπληρώνεται υποχρεωτικά το πεδίο «παύση 
απασχόλησης προσωπικού» και στην Έκτακτη ΑΠΔ Οικο- 
δομοτεχνικού Έργου το πεδίο «Διακοπή Οικοδομικών Ερ¬ 
γασιών». 

γ) Επανυποβολή ΑΠΔ, με κωδικό 03. Υποβάλλεται για τη 
διόρθωση των λαθών που εντοπίστηκαν κατά την επεξερ¬ 
γασία των ΑΠΔ και γνωστοποιήθηκαν στον εργοδότη. 

δ) Ιδιαίτερη (Συμπληρωματική) ΑΠΔ, με κωδικό 04. Υπο¬ 
βάλλεται για μισθολογικές περιόδους παρελθόντος χρό¬ 
νου, εκτός αν αφορούν αναδρομικές αποδοχές σε εφαρ¬ 
μογή Συλλογικών Συμβάσεων Εργασίας ή Απόφασης Διαι¬ 
τησίας. Η καταχώριση της ιδιαίτερης (συμπληρωματικής) 
ΑΠΔ στο σύστημα και η ενημέρωση της κύριας βάσης δε¬ 
δομένων με τα στοιχεία αυτής γίνεται κατόπιν ελέγχου 
από τα αρμόδια όργανα του ΙΚΑ. 

Άρθρο 18 

Περιεχόμενο της ΑΠΔ 

Η ΑΠΔ περιέχει στοιχεία που αναφέρονται στον εργο¬ 
δότη, στα πρόσωπα που αυτός απασχολεί και θέση για 
υπεύθυνη δήλωση του εργοδότη. 

Α. Τα στοιχεία που αναφέρονται στον εργοδότη είναι τα 
εξής: 

1) Υποκατάστημα ή παράρτημα ΙΚΑ υποβολής, που πε¬ 


ριλαμβάνει τον κωδικό του υποκαταστήματος ή παραρτή¬ 
ματος και την ονομασία του. 

2) Επωνυμία του εργοδότη αν δεν είναι φυσικό πρόσω¬ 
πο και όνομα, επώνυμο, όνομα πατέρα αν είναι φυσικό 
πρόσωπο, όπως δηλώθηκαν στο Έντυπο Βεβαίωσης 
Στοιχείων Εργοδότη ή στην Αίτηση Απογραφής. 

3) Αριθμός Μητρώου Εργοδότη (ΑΜΕ), που αποδόθηκε 
από το ΙΚΑ μετά την επεξεργασία του Εντύπου Βεβαίω¬ 
σης Στοιχείων Εργοδότη ή της Αίτησης Απογραφής. 

4) Αριθμός Φορολογικού Μητρώου του Εργοδότη. 

5) Διεύθυνση της έδρας του Εργοδότη που περιλαμβά¬ 
νει οδό, αριθμό, ταχυδρομικό κώδικα, πόλη και νομό και 
αν η έδρα βρίσκεται σε χωριό την ονομασία του, ταχυ¬ 
δρομικό κώδικα, πόλη και νομό. 

6) Χρονική περίοδος αναφοράς της ΑΠΔ, με συμπλή¬ 
ρωση του μήνα ή των μηνών και του έτους στο οποίο αυ¬ 
τή αναφέρεται. 

7) Το σύνολο των ημερών ασφάλισης όλων των εργαζό¬ 
μενων για κάθε μήνα, όπως προκύπτει από το άθροισμα 
των εγγραφών για κάθε ασφαλισμένο και το γενικό σύνο¬ 
λο σε περίπτωση τρίμηνης υποβολής της ΑΠΔ. 

8) Το σύνολο των αποδοχών των εργαζόμενων για κάθε 
μήνα, όπως προκύπτει από το άθροισμα των εγγραφών 
για κάθε ασφαλισμένο και το γενικό σύνολο σε περίπτω¬ 
ση τρίμηνης υποβολής της ΑΠΔ. 

9) Το σύνολο των καταβλητέων εισφορών όλων των ερ¬ 
γαζόμενων για κάθε μήνα, όπως προκύπτει από το άθροι¬ 
σμα των εγγραφών για κάθε ασφαλισμένο και το γενικό 
σύνολο σε περίπτωση τρίμηνης υποβολής της ΑΠΔ. 

Β. Τα στοιχεία που αναφέρονται στα πρόσωπα που απα¬ 
σχολεί ο εργοδότης είναι τα εξής: 

1) Αριθμός του παραρτήματος του εργοδότη στο οποίο 
απασχολείται ο ασφαλισμένος, όπως ο αριθμός αυτός εί¬ 
χε αναφερθεί στο Έντυπο Βεβαίωσης Στοιχείων Εργοδό¬ 
τη ή στην Αίτηση Απογραφής. 

2) Κωδικός Δραστηριότητας του παραρτήματος της 
επιχείρησης όπως προκύπτει από τον Οδηγό Σύνδεσης 
Κωδικών Δραστηριότητας Εργοδότη, Ειδικότητας Ασφα¬ 
λισμένου και Πακέτου Κάλυψης. 

3) Αριθμός Μητρώου Ασφαλισμένου. 

4) Αριθμός Μητρώου Κοινωνικής Ασφάλισης (ΑΜΚΑ), 
αν υπάρχει. 

5) Επώνυμο, όνομα, όνομα πατέρα και όνομα μητέρας 
του ασφαλισμένου. 

6) Ημερομηνία γέννησης του ασφαλισμένου, που περι¬ 
λαμβάνει ημέρα, μήνα και έτος. 

7) Αριθμός Φορολογικού Μητρώου του ασφαλισμένου. 

8) Ένδειξη για απασχόληση ή μη του ασφαλισμένου κα¬ 
τά πλήρες ωράριο, όλες τις εργάσιμες ημέρες ή Κυρια¬ 
κές. 

9) Κωδικός ειδικότητας του ασφαλισμένου όπως προ¬ 
κύπτει από τον Οδηγό Σύνδεσης Κωδικών Δραστηριότη¬ 
τας Εργοδότη, Ειδικότητας Ασφαλισμένου και Πακέτου 
Κάλυψης. 

10) Αναφορά της ειδικής περίπτωσης ασφάλισης, εάν 
το πακέτο κάλυψης δεν είναι αυτό που αναγράφεται στον 
Οδηγό Σύνδεσης Κωδικών Δραστηριότητας Εργοδότη, 
Ειδικότητας Ασφαλισμένου και Πακέτου Κάλυψης. 

11) Κωδικός Πακέτου Κάλυψης που αντιστοιχεί στην ει¬ 
δικότητα του ασφαλισμένου σε συνδυασμό με τη δρα¬ 
στηριότητα του εργοδότη, όπως προκύπτει από τον Οδη¬ 
γό Σύνδεσης Κωδικών Δραστηριότητας Εργοδότη, Ειδι¬ 
κότητας Ασφαλισμένου και Πακέτου Κάλυψης. 

12) Μισθολογική περίοδος απασχόλησης του ασφαλι¬ 
σμένου. 

13) Χρονική περίοδος απασχόλησης του ασφαλισμέ¬ 
νου, που συμπληρώνεται στην περίπτωση πρόσληψης ή 
αποχώρησηςτου ασφαλισμένου κατά τη διάρκεια του μή¬ 
να απασχόλησης, ή στην περίπτωση αναδρομικών απο¬ 
δοχών προηγούμενου χρονικού διαστήματος. 

14) Τύπος αποδοχών ασφαλισμένου, σύμφωνα με κωδι¬ 
κοποίηση τύπων αποδοχών που περιέχεται στις οδηγίες 
συμπλήρωσης της ΑΠΔ. 

15) Αριθμός ημερών ασφάλισης του ασφαλισμένου 
εντός της μισθολογικής περιόδου απασχόλησης. 

16) Ποσό ημερομισθίου απασχολουμένου, εάν αυτός 
αμείβεται με ημερομίσθιο. 

17) Ποσό μηνιαίων μικτών αποδοχών του ασφαλισμέ¬ 
νου για μισθωτούς και ημερομισθίους. 

18) Συνολικό ποσό εισφορών ασφαλισμένου σύμφωνα 
με το πακέτο κάλυψης στο οποίο υπάγεται. 

19) Συνολικό ποσό εισφορών εργοδότη σύμφωνα με το 
πακέτο κάλυψης στο οποίο υπάγεται ο συγκεκριμένος 
ασφαλισμένος. 

20) Συνολικό ποσό εισφορών εργοδότη και ασφαλισμέ¬ 
νου. 

21) Ποσό επιδότησης εργατικής εισφοράς εργαζομέ¬ 
νου σύμφωνα με τις διατάξεις του άρθρου 14 του Ν. 
2837/2000. 

22) Ποσοστό μείωσης εργοδοτικής εισφοράς σύμφωνα 
με τις διατάξεις του άρθρου 32 του νόμου 2972/2001. 

23) Ποσό καταβλητέων εισφορών που προκύπτει μετά 
την αφαίρεση του ποσού επιδότησης εργατικής εισφο¬ 
ράς και του ποσού μείωσης εργοδοτικής εισφοράς από 
το συνολικό ποσό εισφορών εργοδότη και ασφαλισμέ¬ 
νου. 

Γ. Θέση για Υπεύθυνη Δήλωση του Εργοδότη: 

Συμπληρώνεται όταν η ΑΠΔ είναι Έκτακτη και έχει ως 
περιεχόμενο την ημερομηνία παύσης απασχόλησης προ¬ 
σωπικού. 

Άρθρο 19 

Περιεχόμενο της Αναλυτικής Περιοδικής Δήλωσης 
Οικοδομικοτεχνικού Έργου 

Η Αναλυτική Περιοδική Δήλωση Οικοδομικοτεχνικού 
Έργου περιέχει στοιχεία που αναφέρονται στον εργοδό¬ 
τη, στο έργο, στα πρόσωπα που αυτός απασχολεί και θέ¬ 
ση για υπεύθυνη δήλωση του εργοδότη. 

Α. Τα στοιχεία που αναφέρονται στον εργοδότη και στο 
έργο είναι τα εξής: 

1) Υποκατάστημα ή παράρτημα ΙΚΑ υποβολής, που πε- 
ριλαμβάνειτον κωδικό του υποκαταστήματος ή παραρτή¬ 
ματος και την ονομασία του. 

2) Επωνυμία του εργοδότη, αν δεν φυσικό πρόσωπο και 
όνομα, επώνυμο, όνομα πατέρα αν είναι φυσικό πρόσω¬ 
πο, όπως αυτά δηλώθηκαν στην αίτηση απογραφής. 

3) Διεύθυνση της έδρας του Εργοδότη που περιλαμβά¬ 
νει οδό, αριθμό, ταχυδρομικό κώδικα, πόλη, νομό και εάν 
η έδρα βρίσκεται σε χωριό την ονομασία του, ταχυδρομι¬ 
κό κώδικα, πόλη και νομό. Αν δεν υπάρχει έδρα συμπλη¬ 
ρώνεται η διεύθυνση της κατοικίας του κυρίου του έργου, 
ή εργολάβου με αντιπαροχή ή εργολάβου δημοσίου έρ¬ 
γου. 

4) Είδος του έργου, όπως προσδιορίζεται στους πίνα¬ 
κες που συμπληρώνει ο μηχανικός για ιδιωτικά έργα ή 


προκειμένου για δημόσια έργα όπως αναγράφεται στη 
σύμβαση μεταξύ αναδόχου-εργολάβου και αναθέτουσας 
αρχής. 

5) Αριθμός Μητρώου Εργοδότη (ΑΜΕ), που αποδόθηκε 
από τοΙΚΑ κατά την απογραφή. 

6) Αριθμός Μητρώου Οικοδομοτεχνικού Έργου 
(ΑΜΟΕ) που αποδόθηκε κατά την απογραφή. 

7) Αριθμός Φορολογικού Μητρώου του Εργοδότη. 

8) α) Διεύθυνση εκτέλεσης του έργου για έργα που 
εκτελούνται από τον κύριο του έργου (φυσικό ή νομικό 
πρόσωπο) ή εργολάβο σε περίπτωση αντιπαροχής ή για 
δημόσιο έργο που εκτελείται με ανάθεση σε μία ασφαλι¬ 
στική περιοχή 

β) Διεύθυνση της έδρας της αναθέτουσας αρχής προ¬ 
κειμένου για δημόσια έργα που εκτελούνται με αυτεπι¬ 
στασία 

γ) Διεύθυνση της έδρας του αναδόχου προκειμένου για 
δημόσια έργα που εκτελούνται με ανάθεση σε περισσό¬ 
τερες από μία ασφαλιστικές περιοχές με ενιαίο προϋπο¬ 
λογισμό. 

Σε όλες τις παραπάνω περιπτώσεις η διεύθυνση περι¬ 
λαμβάνει οδό, αριθμό, ταχυδρομικό κώδικα, πόλη, νομό 
και εάν πρόκειται για χωριό αναγράφεται η ονομασία του, 
ο ταχυδρομικός κώδικας, η πόλη και ο νομός. 

9) Χρονική περίοδος αναφοράς της ΑΠΔ με συμπλήρω¬ 
ση του μήνα και του έτους στο οποίο αυτή αναφέρεται. 

10) Το σύνολο των αποδοχών όλων των εργαζόμενων, 
όπως προκύπτει από το άθροισμα των εγγραφών για κά¬ 
θε ασφαλισμένο. 

11) Το σύνολο των ημερών απασχόλησης όλων των ερ¬ 
γαζόμενων, όπως προκύπτει από το άθροισμα των εγ¬ 
γραφών για κάθε ασφαλισμένο. 

12) Το σύνολο των καταβλητέων εισφορών όλων των 
εργαζόμενων, όπως προκύπτει από το άθροισμα των εγ¬ 
γραφών των εισφορών για κάθε ασφαλισμένο. 

Β. Τα στοιχεία που αναφέρονται στα πρόσωπα που απα¬ 
σχολεί ο εργοδότης είναι τα εξής: 

1) Κωδικός υποκαταστήματος ή παραρτήματος ΙΚΑ 
στην ασφαλιστική περιοχή του οποίου πραγματοποιείται 
η έναρξη των εργασιών του έργου, αν πρόκειται για δη¬ 
μόσιο έργο που εκτελείται με ανάθεση ή εργολαβία σε πε¬ 
ρισσότερες της μιας ασφαλιστικές περιοχές με ενιαίο 
προϋπολογισμό, που απογράφηκε από 1.1.2002 και εφε¬ 
ξής- 

2) Αριθμός Μητρώου Ασφαλισμένου. 

3) Αριθμός Μητρώου Κοινωνικής Ασφάλισης (ΑΜΚΑ), 
αν υπάρχει. 

4) Επώνυμο, όνομα, όνομα πατέρα και όνομα μητέρας 
του ασφαλισμένου. 

5) Ημερομηνία γέννησης του ασφαλισμένου, που περι¬ 
λαμβάνει ημέρα, μήνα και έτος. 

6) Αριθμός Φορολογικού Μητρώου του ασφαλισμένου. 

7) Ένδειξη για το αν ο ασφαλισμένος είναι έγγαμος ή 
άγαμος. 

8) Αριθμός των τριετιών του ασφαλισμένου. 

9) Ενδειξη για απασχόληση ασφαλισμένου κατά τις Κυ¬ 
ριακές και αριθμός αυτών. 

10) Κωδικός ειδικότητας του ασφαλισμένου όπως προ¬ 
κύπτει από τον Οδηγό Σύνδεσης Κωδικών Δραστηριότη¬ 
τας Εργοδότη, Ειδικότητας Ασφαλισμένου και Πακέτου 
Κάλυψης. 

11) Κωδικός Πακέτου Κάλυψης που αντιστοιχεί στην ει¬ 
δικότητα του ασφαλισμένου σε συνδυασμό με τη δρα- 

στηριότητατου εργοδότη, όπως προκύπτει από τον Οδη¬ 
γό Σύνδεσης Κωδικών Δραστηριότητας Εργοδότη, Ειδι¬ 
κότητας Ασφαλισμένου και Πακέτου Κάλυψης. 

12) Χρονική περίοδος απασχόλησης του ασφαλισμέ¬ 
νου, που συμπληρώνεται στην περίπτωση πρόσληψης ή 
αποχώρησης του ασφαλισμένου κατά τη διάρκεια του μή¬ 
να απασχόλησης, ή στην περίπτωση αναδρομικών απο¬ 
δοχών προηγούμενου χρονικού διαστήματος. 

13) Τύπος αποδοχών ασφαλισμένου, σύμφωνα με κωδι¬ 
κοποίηση τύπων αποδοχών που περιέχεται στις οδηγίες 
συμπλήρωσης της ΑΠΔ. 

14) Αριθμός ημερών απασχόλησης του ασφαλισμένου 
εντός της χρονικής περιόδου του μήνα που αφορά η ΑΠΔ. 

15) Ποσό ημερομισθίου του απασχολουμένου. 

16) Ποσό μηνιαίων μικτών αποδοχών του ασφαλισμέ¬ 
νου. 

17) Κατασκευαστική φάση αν πρόκειται για ιδιωτικό οι¬ 
κοδομικό ή τεχνικό έργο, ή εργασία Δημοσίου, αν πρόκει¬ 
ται για δημόσιο έργο. 

18) Αριθμός ημερών απασχόλησης μόνο για απολογι¬ 
στικές εργασίες. 

19) Συνολικό ποσό καταβλητέων εισφορών ασφαλισμέ¬ 
νου σύμφωνα με το πακέτο κάλυψης στο οποίο υπάγεται. 

20) Συνολικό ποσό καταβλητέων εισφορών εργοδότη 
σύμφωνα με το πακέτο κάλυψης στο οποίο υπάγεται ο συ¬ 
γκεκριμένος ασφαλισμένος. 

21) Συνολικό ποσό καταβλητέων εισφορών εργοδότη 
και ασφαλισμένου. 

Γ. θέση για Υπεύθυνη Δήλωση του Εργοδότη: 

Συμπληρώνεται μόνον όταν η ΑΠΔ είναι Έκτακτη και 
έχει ως περιεχόμενο την ημερομηνία διακοπής των οικο¬ 
δομικών εργασιών. 

Άρθρο 20 

Αρμόδιες Μονάδες Παραλαβής 

Αρμόδιο υποκατάστημα ή παράρτημα για την παραλα¬ 
βή της ΑΠΔ είναι το υποκατάστημα ή παράρτημα απο- 
γραφής του εργοδότη και του οικοδομικού-τεχνικού έρ¬ 
γου, όπως ορίζεται στο άρθρο 4του Ν. 2972/2001. 

Άρθρο 21 

Διαδικασία υποβολής ΑΠΔ με μαγνητικό μέσο 
ή εγγράφως 

1. Η ΑΠΔ που υποβάλλεται με μαγνητικό μέσο (δισκέτα 
ή θϋ) συνοδεύεται από μία εκτύπωση και έντυπο με τίτλο 
«Συνοδευτικό Έντυπο Α.Π.Δ. υποβαλλόμενης σε Ηλε¬ 
κτρονική Μορφή (δισκέτα ή θϋ)», στο οποίο αναγράφο¬ 
νται οι συγκεντρωτικές εγγραφές που περιέχονται σ’ αυ¬ 
τήν. Στη δισκέτα ή στο θϋ επικολλάται ετικέτα από τον ερ¬ 
γοδότη, με τον αριθμό του συγκεκριμένου μέσου από το 
συνολικό πλήθος που υποβάλλεται, τον αριθμό μητρώου, 
τον ΑΦΜ του εργοδότη και τη μισθολογική περίοδο στην 
οποία αναφέρεται η ΑΠΔ. Αν πρόκειται για ΑΠΔ Οικοδο- 
μοτεχνικού Έργου, στην ετικέτα αναγράφονται ο αριθ¬ 
μός του συγκεκριμένου μέσου από το συνολικό πλήθος 
που υποβάλλεται, ο Αριθμός Μητρώου Οικοδομοτεχνι- 
κού Έργου (ΑΜΟΕ), ο ΑΦΜ και η μισθολογική περίοδος 
στην οποία αναφέρεται η ΑΠΔ. 

2. Η έγγραφη ΑΠΔ υποβάλλεται σε τρία (3) αντίτυπα. Τα 
έντυπα που χρησιμοποιούνται για τη συμπλήρωση της 
ΑΠΔ μπορεί να είναι και φωτοαντίγραφα, με υπογραφή 
πρωτότυπη σε όλα. 


Άρθρο 22 

Οπτικός έλεγχος της ΑΠΔ 
που υποβάλλεται με μαγνητικό μέσο ή εγγράφως 

Ο υπάλληλος παραλαβής προβαίνει σε οπτικό έλεγχο 
του συνοδευτικού εντύπου του μαγνητικού μέσου, ή των 
αντιτύπων της έγγραφης ΑΠΔ, ο οποίος αναφέρεται στα 
εξής σημεία: 

α) ορθή αναγραφή του Αριθμού Μητρώου του Εργοδό¬ 
τη (ΑΜΕ) ή του Αριθμού Μητρώου Οικοδομοτεχνικού Έρ¬ 
γου, εννιαψήφιου ή δεκαψήφιου κατά περίπτωση, 
β) ότι ο Αριθμός Μητρώου Οικοδομοτεχνικού Έργου 
(ΑΜΟΕ) που έχει απογραφεί έωςτην31.12.2001 έχει εν¬ 
νέα ψηφία από τα οποία τα τρία πρώτα αντιστοιχούν στον 
τριψήφιο κωδικό του υποκαταστήματος ή παραρτήματος 
απογραφής και τα επόμενα έξι στον υπάρχοντα αριθμό 
μητρώου του έργου. Για έργα που απογράφονται από 
1/1/2002 και εφεξής, ο Αριθμός Μητρώου Οικοδομοτε- 
χνικού Έργου έχει δέκα ψηφία, 
γ) την αναγραφή του Αριθμού Φορολογικού Μητρώου 
του Εργοδότη, 

δ) την αναγραφή ποσών στον πίνακα των συνόλων και 
ε) την ορθότητα της μισθολογικής περιόδου στην οποία 
αναφέρεται η ΑΠΔ. 

στ) τα στοιχεία ασφαλιστικής ταυτότητας, απασχόλη¬ 
σης και αμοιβής του ασφαλισμένου. 

Άρθρο 23 

Παραλαβή της ΑΠΔ 

που υποβάλλεται με μαγνητικό μέσο ή εγγράφως 

Μετά την ολοκλήρωση του ελέγχου του προηγούμενου 
άρθρου, εφόσον δεν εντοπισθεί κάποιο λάθος, ο υπάλλη¬ 
λος παραλαβής αποδίδει αύξοντα αριθμό τον οποίο κα¬ 
ταχωρίζει στην ατομική κατάσταση παραλαβής ΑΠΔ. Ο 
αριθμός αυτός αναγράφεται: 

α) Προκειμένου για ΑΠΔ που υποβάλλεται με μαγνητικό 
μέσο στην ετικέτα του μαγνητικού μέσου και στο συνο¬ 
δευτικό έντυπο με τις συγκεντρωτικές εγγραφές που 
προσκομίζει ο εργοδότης ή ο εκπρόσωπος του, το οποίο 
επιστρέφεται σ’αυτόν ως αποδεικτικό παραλαβής. Η 
εκτύπωση παραμένει στο υποκατάστημα ή παράρτημα 
για να αρχειοθετηθεί και το μαγνητικό μέσο αποστέλλεται 
για ηλεκτρονική επεξεργασία. 

β) Προκειμένου για ΑΠΔ που υποβάλλεται εγγράφως 
στα αντίτυπα αυτής στα οποία σημειώνεται η ημερομηνία 
και τίθεται σφραγίδα και υπογραφή. Το πρώτο από τα 
αντίτυπα παραμένει στο υποκατάστημα ή παράρτημα για 
να αρχειοθετηθεί, το δεύτερο αποστέλλεται για ηλεκτρο¬ 
νική επεξεργασία και το τρίτο επιστρέφεται στον εργοδό¬ 
τη ή τον εκπρόσωπό του, ως αποδεικτικό παραλαβής. 

Άρθρο 24 

Μη παραλαβή της ΑΠΔ 

που υποβάλλεται με μαγνητικό μέσο ή εγγράφως 

1. Αν από την εξέταση των εκτυπώσεων ή αντιτύπων που 
διενεργείται κατά το άρθρο 23 του παρόντος, εντοπισθεί 
λάθος ή παράλειψη, η ΑΠΔ δεν παραλαμβάνεται. 

2. Ο αρμόδιος υπάλληλος παραλαβής συμπληρώνει εις 
διπλούν το «Έντυπο μη Αποδοχής ΑΠΔ», αναγράφει την 
ημερομηνία και τον Αριθμό Μητρώου Εργοδότη ή Οικο- 
δομοτεχνικού Έργου, σημειώνει τις ενδείξεις που αντι¬ 
στοιχούν στα λάθη ή τις παραλείψεις που εντοπίζονται 
στη συγκεκριμένη ΑΠΔ, σφραγίζει και υπογράφει αυτό. 

3. Το ένα αντίγραφο του «Εντύπου μη Αποδοχής ΑΠΔ» 
αρχειοθετείται στη μονάδα παραλαβής και το δεύτερο 
παραδίδεται στον εργοδότη, ο οποίος υποχρεούται να 
διορθώσει τα λάθη ή να συμπληρώσει τις παραλείψεις 
που εντοπίστηκαν και να επανυποβάλλει την ΑΠΔ διορ¬ 
θωμένη. 

Για χρονικό διάστημα 12 μηνών από την έναρξη εφαρ- 
μογήςτης ΑΠΔ, πέραν της καταληκτικής προθεσμίας, πα¬ 
ρέχεται κατ’ εξαίρεση αποκλειστική προθεσμία τριών ερ¬ 
γάσιμων ημερών για τη διόρθωση των λαθών ή παραλεί¬ 
ψεων που εντοπίστηκαν και την εκ νέου υποβολή της, 
μετά την παρέλευση της οποίας, αυτή θεωρείται ως εκ¬ 
πρόθεσμη ή μη υποβληθείσα ανάλογα με την περίπτωση. 

4. Το έντυπο μη αποδοχής ΑΠΔ προσκομίζεται μαζί με 
την διορθωμένη ΑΠΔ για να ελεγχθεί η διόρθωση των λα¬ 
θών που επισημάνθηκαν. 

Κατά το μεταβατικό στάδιο των 12 μηνών ελέγχεται και 
το εμπρόθεσμο ή μη της επανυποβολής. 

Οι έλεγχοι και στις δύο περιπτώσεις, αν δεν προσκομι¬ 
στεί από τον εργοδότη το έντυπο μη αποδοχής ΑΠΔ διε- 
νεργούνται με βάση το αρχειοθετημένο στη μονάδα πα¬ 
ραλαβής αντίγραφό του. 

Άρθρο 25 
Υποβολή ΑΠΔ 

μέσω ηλεκτρονικής επικοινωνίας (ίπΙθΓΠθΙ) 

1. Η υποβολή της ΑΠΔ μέσω ηλεκτρονικής επικοινωνίας 
(ίηίθΓΠθΙ) διενεργείται κατά τη διαδικασία που περιγράφε- 
ται στην απόφαση του Υπουργού Εργασίας και Κοινωνι¬ 
κών Ασφαλίσεων που εκδίδεται σύμφωνα με την παρά¬ 
γραφο 4 του άρθρου 2 του Ν. 2972/2001. 

2. Τα άρθρα 26, 27 και 28 του παρόντος Κανονισμού 
εφαρμόζονται και για τις ΑΠΔ που υποβάλλονται μέσω 
διαδικτύου. 

Άρθρο 26 

Έλεγχοι στοιχείων ΑΠΔ 

Μετά την παραλαβή των ΑΠΔ, καταχωρίζονται τα στοι¬ 
χεία των χειρόγραφων και εισάγονται τα στοιχεία των 
ΑΠΔ που υποβλήθηκαν με μαγνητικό μέσο, για ηλεκτρο¬ 
νική επεξεργασία στο σύστημα, το οποίο ελέγχει αυτόμα¬ 
τα τα εξής: 

α) αν είναι αναγνώσιμο το μηχανογραφικό μέσο ή αν η 
μορφή του αρχείου είναι λανθασμένη, 
β) αν ο ΑΜ του εργοδότη είναι υπαρκτός και αν συμφω¬ 
νεί μετά στοιχεία του Μητρώου του ΙΚΑ και ειδικότερα: 

βα) τα στοιχεία ταυτοποίησης του εργοδότη που ανα¬ 
γράφονται στην ΑΠΔ (Αριθμός Μητρώου, Επωνυμία για 
μη φυσικά πρόσωπα ή όνομα, επώνυμο, όνομα πατέρα για 
φυσικά πρόσωπα και ΑΦΜ), 

ββ) τα στοιχεία ταυτοποίησης του έργου που αναγρά¬ 
φονται στηνΑΠΔ (υποκατάστημα ή παράρτημα απογρα- 
φής οικοδομικού ή τεχνικού έργου, Αριθμός Μητρώου Οι- 
κοδομοτεχνικού Έργου), 

γ) αν ο εργοδότης είναι ενεργός ή αν το οικοδομικό ή τε¬ 
χνικό έργο είναι ενεργό, 

δ) αν το άθροισμα των αποδοχών όλων των ασφαλισμέ¬ 
νων είναι ίσο με το σύνολο των αποδοχών που αναγράφει 
ο εργοδότης στην ενότητα των συνόλων της ΑΠΔ, 
ε) αν το άθροισμα των εισφορών ασφαλισμένου και των 
εισφορών εργοδότη κάθε στήλης της ΑΠΔ ισούται με το 
ποσό των συνολικών εισφορών της ίδιας στήλης, 
στ) αν για κάθε στήλη της ΑΠΔ το ποσό των συνολικών 


εισφορών μείον τις μειώσεις (επιδοτήσεις) ισούται με το 
ποσό των καταβλητέων εισφορών της ίδιας στήλης, 
ζ) αν το άθροισμα των ημερών ασφάλισης (ή των ημε¬ 
ρών απασχόλησης και των απολογιστικών ημερών για οι¬ 
κοδομικά και τεχνικά έργα) όλων των ασφαλισμένων είναι 
ίσο με τις συνολικές ημέρες ασφάλισης ή απασχόλησης 
για οικοδομικά και τεχνικά έργα που αναγράφει ο εργο¬ 
δότης στην ενότητα των συνόλων της ΑΠΔ, 
η) αν στο Μητρώο του ΙΚΑ υπάρχει εγγραφή για τον 
Αριθμό Παραρτήματος Εργοδότη που αναγράφεται στην 
ΑΠΔ. Γ ια τα δημόσια οικοδομικά και τεχνικά έργα που 
εκτελούνται σε περισσότερες από μια ασφαλιστικές πε¬ 
ριοχές με ενιαίο προϋπολογισμό και απογράφονται μετά 
την 1.1.2002 αν υπάρχει εγγραφή για τον κωδικό υποκα¬ 
ταστήματος ή παραρτήματος ΙΚΑ του τόπου εκτέλεσης 
των εργασιών του έργου που αναγράφεται στην ΑΠΔ, 
θ) αν ο κωδικός ειδικότητας που αναγράφεται σε κάθε 
ασφαλισμένο της ΑΠΔ είναι υπαρκτός, 
ι) αν ο κωδικός πακέτου καλύψεων που αναγράφεται σε 
κάθε ασφαλισμένο της ΑΠΔ είναι υπαρκτός, 
ια) αν ο κωδικός τύπου αποδοχών που αναγράφεται σε 
κάθε ασφαλισμένο της ΑΠΔ είναι υπαρκτός, 
ιβ) αν ο κωδικός της κατασκευαστικής φάσης ιδιωτικού 
οικοδομικού ή τεχνικού έργου που αναγράφεται στην 
ΑΠΔ είναι υπαρκτός, 

ιγ) αν ο κωδικός της εργασίας δημοσίου οικοδομικού ή 
τεχνικού έργου που αναγράφεται στην ΑΠΔ είναι υπαρ¬ 
κτός, 

ιδ) αν η μισθολογική περίοδος απασχόλησης (και για οι¬ 
κοδομικά και τεχνικά έργα ο μήνας και το έτος) στην οποία 
αναφέρεται η ΑΠΔ είναι υπαρκτή, 
ιε) οποιοδήποτε άλλο στοιχείο της ΑΠΔ που μπορεί να 
ελεγχθεί ηλεκτρονικά. 

Άρθρο 27 
Επανυποβολή ΑΠΔ 

1. Αν εντοπισθεί κάποιο λάθος κατά τους ελέγχους του 
άρθρου 26, πλην των περιπτώσεων δ, ε, στ, ζ και η, δεν 
μπορεί να γίνει χρέωση του εργοδότη, η ΑΠΔ δεν παρα- 
λαμβάνεται και απαιτείται η επανυποβολή της. 

2. Μετά την ηλεκτρονική επεξεργασία εκτυπώνεται αυ¬ 
τόματα «Ενημερωτική Κατάσταση Λαθών ΑΠΔ που απαι¬ 
τούν επανυποβολή», για κάθε υποκατάστημα ή παράρτη¬ 
μα ΙΚΑ παραλαβής ΑΠΔ. Μετά την πιο πάνω επεξεργασία 
οι αρμόδιες υπηρεσίες προβαίνουν σε ελέγχους ουσια¬ 
στικούς, επιτόπιους, διασταυρώσεις με στοιχεία άλλων 
υπηρεσιών, καθώς και λοιπούς ειδικούς ελέγχους που 
κρίνονται απαραίτητοι κατά περίπτωση. 

3. Επίσης εκτυπώνονται αποδεικτικά λαθών με τα σφάλ¬ 
ματα που εντοπίστηκαν κατά την ηλεκτρονική επεξεργα¬ 
σία, τα οποία γνωστοποιούνται στους εργοδότες. Οι ερ¬ 
γοδότες υποχρεούνταιναεπανυποβάλλουντη διορθωμέ¬ 
νη ΑΠΔ εντός χρονικού διαστήματος 3 εργάσιμων 
ημερών από τη γνωστοποίηση του αποδεικτικού λαθών, 
άλλως η ΑΠΔ θεωρείται ανακριβής. 

4. Η ΑΠΔ επανυποβάλλεται στο υποκατάστημα ΙΚΑ που 
είναι αρμόδιο για την παραλαβή της αρχικής ΑΠΔ και δια- 
κρίνεται με τη συμπλήρωση του κωδικού 03 στη σχετική 
ένδειξη αυτής. 

Άρθρο 28 

Έλεγχοι στοιχείων ΑΠΔ που δεν απαιτούν επανυποβολή 
Μετά την ολοκλήρωση των ελέγχων του άρθρου 26 το 

σύστημα συνεχίζει τους ελέγχους στα στοιχεία των 
ασφαλισμένων που αναγράφονται στην ΑΠΔ, οι οποίοι 
αναφέρονται στα ακόλουθα σημεία: 

α) αν το ημερολογιακό έτος στο οποίο αναφέρεται η 
ΑΠΔ είναι το σωστό 

β) αν ο κωδικός δραστηριότητας (ΚΑΔ) παραρτήματος 
του εργοδότη που δηλώνεται στην ΑΠΔ, έχει δηλωθεί και 
στο Έντυπο Βεβαίωσης Στοιχείων Εργοδότη ή στο έντυ¬ 
πο «Αίτηση-Δήλωση Απογραφής Εργοδότη». 

γ) αν ο Αριθμός Μητρώου κάθε ασφαλισμένου είναι 
υπαρκτός 

δ) αν είναι συμπληρωμένη η ημερομηνία θανάτου του 
ασφαλισμένου και σε καταφατική περίπτωση αν η ημερο¬ 
μηνία απασχόλησής του θανόντος είναι προγενέστερη 
της ημερομηνίας θανάτου. 

ε) αν τα υπόλοιπα στοιχεία κάθε ασφαλισμένου που 
αναγράφονται στην ΑΠΔ (ΑΜΚΑ, επώνυμο, όνομα, όνομα 
πατέρα, όνομα μητέρας, ΑΦΜ, ημερομηνία γέννησης) 
συμφωνούν με αυτά που αναφέρονται στο Μητρώο 
Ασφαλισμένων του ΙΚΑ 

στ) αν ο ασφαλισμένος είναι νέος ή παλαιός σύμφωνα 
με το Μητρώο Ασφαλισμένων του ΙΚΑ, προκειμένου να 
ελεγχθεί ο τρόπος υπολογισμού των εισφορών 
ζ) αν η χρονική περίοδος απασχόλησης κάθε ασφαλι¬ 
σμένου βρίσκεται εντός των ορίων της μισθολογικής πε¬ 
ριόδου (ή του μήνα/έτους για τα οικοδομικά και τεχνικά 
έργα) που αναφέρεται η συγκεκριμένη ΑΠΔ καθώς και 
εντός των επιτρεπτών αναδρομικών ορίων. 

η) αν οι ημέρες ασφάλισης υπολογίζονται με βάση τον 
τύπο αποδοχών καθώς και τις λοιπές προβλεπόμενες 
προϋποθέσεις. 

θ) αν οι ημέρες απασχόλησης για κάθε ασφαλισμένο 
υπερβαίνουν τις προβλεπόμενες ανά μισθολογική περίο¬ 
δο. 

ι) αν για τους ασφαλισμένους που εντάσσονται στην κα¬ 
τηγορία του οικόσιτου προσωπικού (οικιακούς βοηθούς 
και λοιπά πρόσωπα) σε σταθερό εργοδότη και έχουν απο- 
γραφεί μετά την 1.1.2002, έχει δηλωθεί η έναρξη της ερ¬ 
γασίας τους στο ΙΚΑ 

ια) αν ο μισθός της τελευταίας μισθολογικής περιόδου 
της εξεταζόμενης ΑΠΔ, είναι μικρότερος σε σχέση με το 
μισθό της τελευταίας μισθολογικής περιόδου της προη¬ 
γούμενης ΑΠΔ, εφόσον η απασχόληση αναφέρεται στον 
ίδιο εργοδότη. Γιατους απασχολούμενους σε οικοδομικά 
και τεχνικά έργα, ο έλεγχος των αποδοχών περιορίζεται 
στον έλεγχο του ύψους του ημερομισθίου ανάλογα με το 
αν ο ασφαλισμένος είναι τεχνίτης, βοηθός ή εργάτης, 
άγαμος ή έγγαμος και με τον αριθμό των τριετιών 
ιβ) αν για κάθε ασφαλισμένο υπάρχει συμφωνία του κω¬ 
δικού ειδικότητας ή της ένδειξης ειδικών περιπτώσεων 
ασφάλισης και του κωδικού πακέτου καλύψεως που ανα¬ 
γράφεται στην ΑΠΔ σε σχέση με τον κωδικό δραστηριό¬ 
τητας του εργοδότη (ΚΑΔ) 

ιγ) αν οι καταβαλλόμενες για κάθε ασφαλισμένο εισφο¬ 
ρές είναι σύμφωνες με τις αποδοχές και το πακέτο κάλυ¬ 
ψης 

ιδ) αν οι αναδρομικές εισφορές για κάθε ασφαλισμένο 
έχουν καταβληθεί με βάση τη διάκριση παλαιών και νέων 
ασφαλισμένων. 

ιε) στην Ιδιαίτερη (Συμπληρωματική) ΑΠΔ ελέγχονται 
για κάθε ασφαλισμένο: 

1) οι αποδοχές και οι εισφορές που δηλώνονται σε συν¬ 
δυασμό μετά στοιχεία της περιόδου αναφοράς και 


2) οι δηλούμενες ημέρες ασφάλισης σε συνδυασμό με 
τις ημέρες ασφάλισης της περιόδου αναφοράς ώστε να 
μην υπερβαίνουν τις προβλεπόμενες ανά μισθολογική πε¬ 
ρίοδο. Γ ια τους απασχολούμενους σε οικοδομικά και τε¬ 
χνικά έργα, ως ημέρες ασφάλισης θεωρούνται οι ημέρες 
απασχόλησης συν τις απολογιστικές 

ιστ) αν οι αποδοχές κάθε ασφαλισμένου είναι τουλάχι¬ 
στον ίσες με τον κατώτατο μισθό που καθορίζει η Εθνική 
Συλλογική Σύμβαση Εργασίας ή το ημερομίσθιό του είναι 
τουλάχιστον ίσο με αυτό που καθορίζει η Εθνική Συλλογι¬ 
κή Σύμβαση Εργασίας. Για τους εργατοτεχνίτες οικοδό¬ 
μους, ελέγχεται αν το ημερομίσθιό τους είναι τουλάχι¬ 
στον ίσο με αυτό που καθορίζει η Συλλογική Σύμβαση Ερ¬ 
γασίας Εργατοτεχνιτών Οικοδόμων ανάλογα με τον 
κωδικό ειδικότητας, την οικογενειακή κατάσταση (έγγα- 
μος/άγαμος) και τον αριθμό των τριετιών 

ιζ) αν οι αποδοχές και οι ημέρες ασφάλισης των ασφα¬ 
λισμένων που ανήκουν στις ειδικές κατηγορίες ασφάλιση 
υπολογίζονται με βάση τα τεκμαρτά ημερομίσθια των 
ασφαλιστικών κλάσεων που ισχύουν κάθε φορά. 

ιη) οποιοδήποτε άλλο στοιχείο είναι δυνατό να ελεγχθεί 
ηλεκτρονικά. 

Αν από τους ελέγχους του παρόντος άρθρου δεν εντο- 
πισθεί λάθος ή παράλειψη, ενημερώνεται η ασφαλιστική 
ιστορία όλων των ασφαλισμένων που αναφέρονται στην 
ΑΠΔ. Αν εντοπισθούν λάθη ή παραλείψεις οι αρμόδιες 
υπηρεσίες προβαίνουν σε ελέγχους ουσιαστικούς, επιτό¬ 
πιους, διασταυρώσεις με στοιχεία άλλων υπηρεσιών, κα¬ 
θώς και ειδικούς ελέγχους. 

ΚΕΦΑΛΑΙΟ Δ' 

ΑΠΕΙΚΟΝΙΣΗ ΤΗΣ ΑΣΦΑΛΙΣΗΣ 
Άρθρο 29 

Απεικόνιση της ασφάλισης 

1. Η ασφάλιση σε έναν τουλάχιστον κλάδο του ΙΚΑ ή μό¬ 
νο στο ΙΚΑ-ΤΕΑΜ ή μόνο στο ΙΚΑ-ΕΤΕΑΜ, που προέρχεται 
από την επεξεργασία των Α.Π.Δ. εμφανίζεται στο Από¬ 
σπασμα Ατομικού Λογαριασμού Ασφάλισης. Το έντυπο 
αυτό συντάσσεται και εκτυπώνεται κάθε ημερολογιακό 
εξάμηνο και έχει πλήρη αποδεικτική δύναμη. Ειδικάγιατο 
πρώτο έτος εφαρμογής της ΑΠΔ το παραπάνω απόσπα¬ 
σμα αποστέλλεται κάθε ημερολογιακό τρίμηνο. 

Με απόφαση του Υπουργού Εργασίας και Κοινωνικών 
Ασφαλίσεων, μετά από γνώμη του ΔΣ του ΙΚΑ, η ανά τρί¬ 
μηνο υποχρέωση αποστολής μπορεί να παρατείνεται. 

2. Το Απόσπασμα Ατομικού Λογαριασμού Ασφάλισης 
αποστέλλεται ως εξής: 

α) για τους απασχολούμενους σε οικοδομικά και τεχνι¬ 
κά έργα, στη διεύθυνση κατοικίας τους ή με κάθε άλλο 
πρόσφορο τρόπο, 

β) για τους λοιπούς ασφαλισμένους, στους εργοδότες 
τους, μέσω των οποίων θα γίνεται η παραλαβή του ή με 
κάθε άλλο πρόσφορο τρόπο. 

3. Για τους ασφαλισμένους που είναι πολλαπλά απασχο¬ 
λούμενοι, εκδίδονται περισσότερα Αποσπάσματα Ατομι¬ 
κού Λογαριασμού Ασφάλισης, ένα για κάθε εργοδότη. 

Άρθρο 30 

Περιεχόμενο του Αποσπάσματος Ατομικού 
Λογαριασμού Ασφάλισης 

1. Το Απόσπασμα Ατομικού Λογαριασμού Ασφάλισης 

περιέχει στοιχεία του εργοδότη, τις αποδοχές του εργα¬ 
ζόμενου, τις ημέρες ασφάλισης, τον κωδικό ασφάλισης, 
τις εισφορές και τα λοιπά στοιχεία που προκύπτουν από 
τη μηχανογραφική επεξεργασία των ΑΠΔ που υποβλήθη¬ 
καν από τους εργοδότες για τις μισθολογικές περιόδους 
του ημερολογιακού τριμήνου ή εξαμήνου. 

2. Ειδικά για τους απασχολούμενους σε οικοδομικά και 
τεχνικά έργα το Απόσπασμα Ατομικού Λογαριασμού 
Ασφάλισης που εκδίδεται περιέχει εκτός των παραπάνω 
στοιχείων και στοιχεία των έργων καθώς και το προηγού¬ 
μενο σύνολο των ημερών ασφάλισης στις οποίες συνυ¬ 
πολογίζεται και η προβλεπόμενη από την παρ.2 του άρ¬ 
θρου 18 του Κ.Α.-ΙΚΑ, προσαύξηση των ημερών απασχό¬ 
λησης κατά 20%. 

3. Το Απόσπασμα Ατομικού Λογαριασμού Ασφάλισης 
περιλαμβάνει επίσης και τις ακυρώσεις ή μετατροπές 
ασφάλισης καθώς και τις ημέρες ασφάλισης που περιλή- 
φθηκαν σε Πράξη Επιβολής Εισφορών και αφορούν σε μι- 
σθολογικές περιόδους προγενέστερες από αυτές του συ¬ 
γκεκριμένου τριμήνου ή εξαμήνου αναφοράς, με τις οποί¬ 
ες ενημερώθηκε το μηχανογραφικό σύστημα σε χρόνο 
μεταγενέστερο από την έκδοση του προηγούμενου Απο¬ 
σπάσματος. 

4. Σε περίπτωση απώλειας του Αποσπάσματος Ατομι¬ 
κού Λογαριασμού Ασφάλισης, ο ασφαλισμένος ζητά την 
επανέκδοσή του, μέσω του υποκαταστήματος του τόπου 
κατοικίας του. 

5. Ο ασφαλισμένος μπορεί οποτεδήποτε να ζητήσει και 
να λάβει γνώση των στοιχείων που αφορούν τον ασφαλι¬ 
στικό του βίο με την έκδοση Αποσπάσματος Ατομικού Λο¬ 
γαριασμού Ασφάλισης, που περιλαμβάνει τις εγγραφές 
που είναι διαθέσιμες στην ασφαλιστική του ιστορία, μέσω 
του αρμόδιου υποκαταστήματος ή παραρτήματος του 
ΙΚΑ. 

6. Το Σεπτέμβριο κάθε έτους, εκδίδεται αυτοκόλλητη 
ετικέτα ασφαλιστικής ικανότητας για την ανανέωση των 
ατομικών βιβλιαρίων υγείας των ασφαλισμένων, που 
έχουν συμπληρώσει τις προϋποθέσεις, η οποία αποστέλ- 
λεται τον Οκτώβριο κατά την παράγραφο 2 του προηγού¬ 
μενου άρθρου. Η διαδικασία αυτή επαναλαμβάνεται τον 
Δεκέμβριο κάθε έτους για όσους ασφαλισμένους συ¬ 
μπληρώνουν μεταγενέστερα τις προϋποθέσεις ανανέω¬ 
σης των ατομικών βιβλιαρίων υγείας. 

7. Ο εργοδότης υποχρεούται να παραδίδει αμέσως και 
όχι αργότερα από την προθεσμία που ορίζεται στο άρθρο 
11 του Ν. 2972/2001, στους μισθωτούς που τελούν σε 
σχέση εργασίας, τα Αποσπάσματα Ατομικών Λογαρια¬ 
σμών Ασφάλισης και τις ετικέτες ασφαλιστικής ικανότη¬ 
τας. 

Άρθρο 31 

Ενημερωτικό Σημείωμα για τον ΕΛΔΕΟ 

1. Για την απεικόνιση της ασφάλισης των απασχολού¬ 
μενων σε οικοδομικές και τεχνικές εργασίες, εκτός του 
Αποσπάσματος Ατομικού Λογαριασμού Ασφάλισης, εκδί- 
δεται κατά τα ημερολογιακά τετράμηνα Σεπτεμβρίου - 
Δεκεμβρίου, Ιανουάριου - Απριλίου και Μα'ίου - Αυγού- 
στου, και ενημερωτικό σημείωμα για τον Ειδικό Λογαρια¬ 
σμό Δώρου Εργατοτεχνιτών Οικοδόμων (ΕΛΔΕΟ). 

2. Στο πιο πάνω ενημερωτικό σημείωμα περιλαμβάνο¬ 
νται τα έργα στα οποία απασχολήθηκαν, οι αντίστοιχες 
αποδοχές, οι ημέρες ασφάλισης, οι εισφορές και άλλα 


στοιχεία, τα οποία προκύπτουν από τη μηχανογραφική 
επεξεργασία των ΑΠΔ που υποβάλλονται από τους εργο¬ 
δότες για καθένα από τα ανωτέρω τετράμηνα απασχόλη¬ 
σης. 

3. Τα Ενημερωτικά Σημειώματα παραλαμβάνονται από 
τον ασφαλισμένο μέσω του αρμοδίου υποκαταστήματος 
ή παραρτήματος ΙΚΑ, κατάτιςημέρες πληρωμής του δώ¬ 
ρου από τον Ειδικό Λογαριασμό Δώρου Εργατοτεχνιτών 
Οικοδόμων ή με κάθε άλλο πρόσφορο τρόπο.. 

Άρθρο 32 

Αίτηση του ασφαλισμένου για τη χορήγηση 
ασφαλιστικής ικανότητας ή την απονομή παροχής 

1. Ο ασφαλισμένος που επιθυμεί τη χορήγηση ασφαλι¬ 
στικής ικανότητας ή την απονομή παροχής, απευθύνεται 
στο υποκατάστημα του τόπου κατοικίας του και υποβάλ¬ 
λει σχετική αίτηση, προσκομίζοντας τα απαιτούμενα κατά 
περίπτωση δικαιολογητικάγιατη θεμελίωσητου σχετικού 
δικαιώματος. 

2. Εάν τα προσκομιζόμενα ασφαλιστικά στοιχεία δεν 
επαρκούν για την ικανοποίηση του αιτήματος του ασφα¬ 
λισμένου λόγω καθυστέρησης στην ενημέρωση της 
ασφαλιστικής ιστορίας, ο ασφαλισμένος πρέπει να προ¬ 
σκομίσει βεβαίωση του εργοδότη για μία ή περισσότερες 
μισθολογικές περιόδους, το περιεχόμενο της οποίας πρέ¬ 
πει να συμπίπτει με τις εγγραφές της αντίστοιχης ή των 
αντίστοιχων ΑΠΔ για τον συγκεκριμένο ασφαλισμένο. 

ΚΕΦΑΛΑΙΟ Ε' 

ΚΑΤΑΒΟΛΗ ΕΙΣΦΟΡΩΝ 

Άρθρο 33 

Υποχρέωση καταβολής εισφορών 

1. Ο υπόχρεος οφείλει να καταβάλλει εισφορές εντός 
του χρονικού διαστήματος που ορίζεται στο άρθρο 13 του 
Ν. 2972/2001 ανεξαρτήτως χρόνου υποβολής της Α.Π.Δ. 

2. Για τις ειδικές κατηγορίες προσώπων οι οποίες εξαι¬ 
ρούνται προσωρινά ή οριστικά από την υποχρέωση τήρη¬ 
σης και υποβολής της ΑΠΔ, εφαρμόζονται οι διατάξεις 
των ειδικών Κανονισμών ως προς το χρόνο και τη διαδι¬ 
κασία καταβολής εισφορών. 

3. Η καταβολή των εισφορών πραγματοποιείται στα 
υποκαταστήματα ή παραρτήματα του ΙΚΑ, ή σε πιστωτικά 
ιδρύματα, ή σε άλλα νομικά πρόσωπα που συνάπτουν 
σύμβαση με το ΙΚΑ για τη διενέργεια εισπράξεων και πλη¬ 
ρωμών. Κατ’ εξαίρεση πραγματοποιείται αποκλειστικά 
στα υποκαταστήματα ή παραρτήματα του ΙΚΑ που υπο¬ 
βάλλεται η ΑΠΔ, στις εξής περιπτώσεις: 

α) Αν ο εργοδότης δεν έχει υποβάλλει στο ΙΚΑ το Έντυ¬ 
πο Βεβαίωσης Στοιχείων Εργοδότη και δεν έχει λάβει δε- 
καψήφιο αριθμό μητρώου. 

β) Αν η καταβολή πραγματοποιείται μετά την παρέλευ¬ 
ση της προθεσμίας του άρθρου 13 του Ν. 2972/2001. 

γ) Ανπρόκειται για οικοδομικό ή τεχνικό έργο, οπότε αρ¬ 
μόδιο είναι το υποκατάστημα ή παράρτημα ΙΚΑ απογρα- 
φής του έργου και υποβολής της ΑΠΔ. 

Άρθρο 34 

Τρόπος καταβολής εισφορών 

1. Κατά το μεταβατικό στάδιο και μέχρι την ένταξη κάθε 
υποκαταστήματος ή παραρτήματος του ΙΚΑ στο Ολοκλη¬ 
ρωμένο Πληροφοριακό Σύστημα, για την είσπραξη των 

τρεχουσών ή εκπρόθεσμων εισφορών από τα υποκατα¬ 
στήματα ή παραρτήματα του ΙΚΑ, εκδίδεται Προσωρινό 
Γραμμάτιο Είσπραξης από το αρμόδιο τμήμα και Οριστι¬ 
κό Γραμμάτιο Είσπραξης από το οικονομικό τμήμα του 
κάθε υποκαταστήματος ΙΚΑ με το συνολικό ποσό των επί 
μέρους Προσωρινών Γραμματίων Είσπραξης. 

2. Οι καταβολές μέσω πιστωτικών Ιδρυμάτων ή άλλων 
νομικών προσώπων που συνάπτουν σύμβαση με το ΙΚΑ 
για τη διενέργεια εισπράξεων και πληρωμών, γίνονται εί¬ 
τε με χρέωση των τραπεζικών λογαριασμών, είτε με την 
καταβολή μετρητών με αντίστοιχη πίστωση λογαριασμού 
του ΙΚΑ στην Τράπεζα της Ελλάδος. 

Άρθρο 35 

Μεταβατικές διατάξεις 

1. Οι εργοδότες που δεν είναι φυσικά πρόσωπα και απα¬ 
σχολούν και προσωπικό για το οποίο καταβάλλουν ει¬ 
σφορές μόνο για φορείς ή κλάδους και λογαριασμούς 
κοινωνικής πολιτικής τις οποίες εισπράττει το ΙΚΑ, υπο¬ 
βάλλουν για το προσωπικό αυτό Συγκεντρωτική Περιοδι¬ 
κή Δήλωση Εισφορών, ανεξαρτήτως αν αυτό απασχολεί¬ 
ται στην έδρα του εργοδότη. Η παραπάνω δήλωση ανα- 
φέρεται σε κάθε ημερολογιακό τρίμηνο απασχόλησης και 
υποβάλλεται εγγράφως στο Υποκατάστημα ή Παράρτη¬ 
μα στην ασφαλιστική περιοχή του οποίου λειτουργεί η 
έδρα του εργοδότη. 

2. Το Δημόσιο, τα Ν.Π.Δ.Δ. που ασφαλίζουντο προσω¬ 
πικό τους για όλους τους κλάδους του ΙΚΑ ή επιμέρους 
κλάδους ή και φορείς και λογαριασμούς κοινωνικής πολι¬ 
τικής καθώς και οι εργοδότες της παρ. 1 που το προσωπι¬ 
κό τους ασφαλίζεται για όλους τους Κλάδους του ΙΚΑ, 
υποβάλλουν Αναλυτική Περιοδική Δήλωση τα στοιχεία 
της οποίας αναφέρονται σε κάθε ημερολογιακό τρίμηνο 


απασχόλησης. Οι φορείς αυτοί μπορούν να υποβάλλουν 
Α. Π .Δ για το σύνολο του προσωπικού τους (έδρας και πα- 
ραρτημάτων) στο Υποκ/μα ή Παράρτημα του ΙΚΑ της 
έδρας ή κάθε Παράρτημα της αποκεντρωμένης υπηρε¬ 
σίας μπορεί να υποβάλλει για το προσωπικό του Α.Π.Δ. 
στο Υποκ/μα ή Παράρτημα στην ασφαλιστική περιοχή του 
οποίου λειτουργεί. Οι παραπάνω εργοδότες μπορούν να 
υποβάλλουν και εγγράφως την Α.Π.Δ. 

Η υποβολή της ΑΠ.Δ. γίνεται με τον αριθμό μητρώου 
της έδρας και τον κωδικό του παραρτήματος της αποκε¬ 
ντρωμένης υπηρεσίας, όπως έχει αποδοθεί μετά την υπο¬ 
βολή του Εντύπου Βεβαίωσης Στοιχείων Εργοδότη 
(ΕΒΣΕ). 

3. Το κάθε παράρτημα της αποκεντρωμένης υπηρεσίας 
των εργοδοτών της παραγράφου 2 μπορεί να καταβάλλει 
τις ασφαλιστικές εισφορές για τα πρόσωπα που απασχο¬ 
λούνται σ’ αυτό, εφόσον υποβάλλεται χωριστά ΑΠΔ, σύμ¬ 
φωνα με τα παραπάνω. 

4. Οι παραπάνω διατάξεις ισχύουν για μεταβατική πε¬ 
ρίοδο από 1/1/2002 μέχρι 31/12/2003. 

Άρθρο 36 
Εναρξη ισχύος 

Η απόφαση αυτή ισχύει από την ημερομηνία έναρξης 
εφαρμογής της Αναλυτικής Περιοδικής Δήλωσης, όπως 
αυτή καθορίζεται στην αρ. Φ21/2728/31.12.2001 (ΦΕΚ 
1793 Β) απόφαση του Υφυπουργού Εργασίας και Κοινω¬ 
νικών Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

